25.01.2020. 21:00h 25.01.2020. 22:07h\nČista zamena teza Kablovska televizija, koja posluje u okviru Junajted medije,\npokrenula inicijativu u kojoj je izvrnula činjenice, a u svoje laži uvukla i javne ličnosti\nTelevizija N1 godinama pokušava da se predstavi kao neprikosnoveni borac za istinu, ali ovih dana su sve maske pale! Ova televizija, naime, već tri dana svojom kampanjom „Da se vidi N1“ manipuliše činjenicama, služi se lažima i sve vreme obmanjuje javnost tvrdnjom da je izbačena iz ponude Telekomovog kablovskog operatera Supernova, iako je istina na potpuno drugoj strani. Junajted medija, u okviru koje posluje N1, nije ni želela nastavak saradnje sa Supernovom, o čemu je Kurir prethodnih dana objavio niz dokaza.\nNo, u nameri da prikrije poslovnu odluku Junajted medije, N1 je pokrenuo kampanju u koju je uvukao i veliki broj javnih ličnosti, koje su, na poziv direktora programa ovog medija Jugoslava Ćosića, na društvenim mrežama ostavljale video-snimke braneći ovu televiziju i tražeći da se ona svuda vidi. Neki su, međutim, na vreme shvatili da su izmanipulisani, pa su svoje objave povukli.\nU svemu ovome posebno je neprofesionalno to što N1 u sve uvlači i politiku, pa tako tvrdi da je njegovo navodno izbacivanje iz Supernovine ponude u stvari politička odluka. Međutim, ko iole poznaje funkcionisanje tržišta kablovskih operatera, dobro zna i to da se ovde radi isključivo o biznisu, odnosno tržišnoj utakmici dva najveća operatera u Srbiji.\nZašto dovodi građane u zabludu i manipuliše javnim ličnostima, te da li je sve ovo zloupotreba medija u komercijalne svrhe, juče nije bilo moguće saznati od Jugoslava Ćosića. On je odbio da razgovara o ovoj temi, a čak nije želeo ni da sasluša pitanje do kraja. - Ne mogu da razgovaram, slavim detetu rođendan - kazao je Ćosić, koji je odbio i mogućnost da mu pitanja pošaljemo putem SMS\nZanimljivo je da ni oni koji su podržali pomenutu kampanju N1 nisu sigurni da je ta televizija u pravu. - Cela stvar je pomalo mutna. Svaka strana tu predstavlja stvari onako kako joj odgovara. Nema potpuno nevinih - kaže poslanik Đorđe Vukadinović, dok bivši poverenik za informacije od javnog značaja Rodoljub Šabić nije hteo da razgovara o pomenutoj temi jer nije potpuno upućen: - Ne mogu, ne znam sve činjenice. Jedno je sigurno, građani imaju pravo da vide svakog emitera.\nDa podsetimo, kako je Kurir pisao prethodnih dana, Junajted medija je korisnicima Supernove ukinula svojih 17 kanala, među kojima su Grand, Sport klub, N1, Sinemanija, Pikabu... Iako je Supernova želela dogovor i produženje ugovora, Junajted medija je sve vreme opstruisala pokušaje da se dođe do rešenja. Junajted medija je čak zapretila Supernovi da će je tužiti ako odmah ne isključi sve te kanale.\nRASKRIKAVANJE I FEJK NJUZ BEZ KOMENTARA\nVesna Radojević, urednica portala Raskrikavanje, nije želela da komentariše sukob Junajted grupe i Supernove. Na pitanje da li je kampanja N1 nastala na bazi lažne vesti, te da li će i ovu temu da analiziraju, jer se bave upravo otkrivanjem lažnih vesti, ona je kazala:\nKurir je pokušao da dođe i do komentara glavnog urednika sajta Fejk njuz Stefana Janjića, da li će njihov portal proveravati ko zapravo izlazi sa lažnim vestima. Međutim, on se do zaključenja broja nije javio.\nA onda je Junajted medija, odnosno njen N1 odjednom krenuo u agresivnu propagandu tvrdeći da je upravo on oštećen, te izbačen iz ponude Telekoma. Ovakva kampanja laži je dosad neviđena, budući da se dobro zna da Junajted medija nije želela saradnju, što je jasno i pokazala.\nKoordinator za internet i multimediju Telekom Srbija grupe Vladimir Lučić rekao je da je Junajted medija naredila Telekomu da isključi sve njene kanale. On je predočio naredbu na kojoj se jasno vidi da Junajted medija insistira da Telekom isključi sve njene kanale - paket kanala Sport klub, N1, Vavum, Pikabu, Sinemaniju Grand 1 i 2.\nUNSPODRŠKA INICIJATIVI KURIRA\nGeneralni sekretar UNS Nino Brajović smatra da je greška napravljena još pre nekoliko godina, kada je omogućeno da kablovski emiteri imaju svoje kanale. On zato podržava inicijativu koju je pokrenuo Kurir, da svi operateri u svojoj ponudi imaju sve kanale i da se onda na tržištu cenom i pokrivenošću bore za korisnike.\n- Bilo bi idealno da kablovski operateri gledaocima pruže u ponudi sve kanale za koje su zainteresovani - rekao je on, ne želeći da komentariše agresivnu kampanju i manipulaciju N1.\nU dokumentu je takođe jasno navedeno da će u slučaju da Telekom ne postupi po naređenju, Junajted medija pribeći pravnim sredstvima. Lučić je kazao da je taj dokument od 17. januara ujedno i dokaz da Telekom nije sam isključio kanale, kako su to pojedini mediji predstavili, već da je to učinila Junajted medija. On je istakao da je Telekom učinio sve što je u njegovoj moći da dođe do dogovora s Junajted medijom, ali da očigledno u toj kompaniji nisu želeli sporazum. Objasnio je da je Telekom dobio ponudu, odnosno ugovor, koji zakonski nije moguće prihvatiti, jer su naveli da na nekim područjima mogu da se koriste kanali, a nekima ne.\n- Do pre godinu dana postojao je kartel kablovskih televizija, sa SBB na čelu, a sada, kada je Telekom Srbija u ekspanziji i kada hoćemo da obnovimo domaće operatere, to je nekima veoma zasmetalo. Naša ideja je bila da produžimo postojeću pokrivenost i kanale za druge kablovske operatere koji smo akvizirali. Nažalost, došlo je do isključenja kanala Sport kluba i N1, iako smo sve kanale tražili. Kablovski operater iz Luksemburga, koji je zastupnik ovih kanala, čak je pretio krivičnom prijavom ako ih budemo emitovali - kazao je Lučić i dodao da će se Telekom obratiti Komisiji za zaštitu konkurencije, ali i Evropskoj komisiji, i da će zaštititi korisnike. - Očekujemo od nadležnih privremenu meru zaštite kanala, jer smo prihvatili komercijalnu ponudu, a nama se isključuju kanali - kazao je Lučić.\nKurir.rs/ ekipa Kurira Foto: Shutterstock, Dragana Udovičić\nTV N1Junajted medijaSupernovaVladimir LučićTelekom Srbija


Brazil: Privreda u februaru došla do daha | Gde Investirati\nBrazil: Privreda u februaru došla do daha\nInflacija u Brazilu je porasla u februaru ove godine za 0,9 odsto, tako da je relativno blago povećanje potrošačkih cena omogućilo najvećoj ekonomiji Latinske Amerike da dođe do daha usred duboke recesije, pokazali su u sredu objavljeni statistički podaci.\nGodišnja stopa inflacije sada iznosi 10,36 procenata, saopštio je državni biro za statistiku, IBGE, a prenosi agencija AFP.\nU januaru ove godine brazilska inflacija je skočila 1,27 odsto, dostižući 12-godišnji maksimum od 10,71 procenat.\nStatističari kažu da je najnovijem rastu cena doprinelo delom obrazovanje, koje je u februaru poskupelo za 5,9 odsto, dok su cene hrane porasle 1,06 procenata, znatno ispod januarskog skoka od 2,28 odsto.\nTrend uzleta inflacije zauzdalo je pojeftinjenje avio-prevoza za 15,83 odsto, kao i pad cena električne energije od 2,16 odsto.\nZvaničnici su prošle nedelje saopštili da se bruto društveni proizvod (BDP) Brazila smanjio za 3,8 odsto, što je najveći pad u 25 godina.\nS obzirom na to da Međunarodni monetarni fond predviđa dalji pad privrede za 3,5 odsto u ovoj godini, čini se da Brazil čeka duboka recesija, najgora od 1901. godine kada je vlada počela da izračunava inflaciju, navodi se u informaciji.\nPrevious Samsung predviđa budućnost televizije\nNext Lord Jacob Rothschild: Biće nam sve gore\nMilan Ćulibrk: Sad je pitanje treba li NBS štampati novac kako bi pogurala rast i inflaciju\nGlavni urednik nedeljnika NIN Milan Ćulibrk izjavio je danas, po zatvaranju ovogodišnjeg tradicionalnog Samita NIN fokusa u Bečićima, da su se za godinu dana stvari u regionu drastično promenile –\nJohn Hardy: Tržište postaje sve ushićenije – da li će centralne banke reagovati?\nNemojte se nadati da će Yellen namignuti da Fed ne odobrava globalni procvat rizične aktive. Ipak, obratite pažnju na finansijska tržišta ukoliko se to desi, ističe u najnovijoj analizi za\nAustralija: 103 tromesečja bez recesije\nAustralijska ekonomija porasla je dovoljno snažno u prethodnom tromesečju da bi sustigla holandski rekord od 103 uzastopna kvartala bez recesije.


Na maturu bez automobila: Taksisti prevoze maturante upola cene | VRANJENEWS\nNa maturu bez automobila: Taksisti prevoze maturante upola cene\n22.05.2019 13:23 » 13:54\nMaturanti Vranja moći će da koriste usluge taksi prevoza za 50 odsto jeftinije kod sledećih taksi udruženja - City taksi, Old sity, Prvi taksi, Bum taksi, Hello sity, Halo taksi, Heppy, Ok taksi, Moj taksi i Pinokio taksi, objavljeno je na zvaničnom gradskom sajtu.\nNa području grada Vranja postoji šest srednjih škola koje organizuju proslavu mature.\nCilj projekta je podizanje nivoa svesti o bezbednosti maturanata i svih građana u vreme završetka školske godine i maturskih proslava.\nTim povodom gradonačelnik Vranja Slobodan Milenković, koji je i predsednik Saveta za bezbednost saobraćaja grada Vranja, održao je sastanak sa predstavnicima MUP-a i vranjskih udruženja taksista.\n- Bezbednost maturanata, ali i ostalih učesnika u saobraćaju treba da bude na prvom mestu u ovom periodu, tako da se većina taksi udruženja priključila akciji - rečeno je na sastanku.\nMinistarstvo unutrašnjih poslova Republike Srbije u saradnji sa Ministarstvom prosvete, nauke i tehnološkog razvoja od 15. aprila do 9. juna ove godine realizuje ovaj projekat pod nazivom "Matura 2019".\nProjekat je podržala i Agencija za bezbednost saobraćaja kroz kampanju "Na maturu bez automobila", u saradnji sa lokalnim Savetima za bezbednost saobraćaja i udruženjima taksista, a sa ciljem da se obezbedi popust za prevoz maturanata tokom proslava matura.


Ozvaničen savez USS i PV\nSeljaci, radnici i ratnici\nProgramskom konvencijom Ujedinjene seljačke stranke i Pokretom veterana Srbije u beogradskom Sava centru ozvaničen je novi politički savez u Srbiji – ODGOVORNO I ISKRENO ZA SRBIJU.\nPred oko 1000 ljudi, u svečanoj sali u Sava centru u Beogradu, potpisan je protokol o saradnji Ujedinjene seljačke stranke i Pokreta veterana Srbije. Konkretno juče je sklopljen politički Savez pod sloganom “Odgovorno i iskreno za Srbiju“.\nSvečanosti su prisustvovali predstavnici partije veterana Rusije na čelu sa Valerijem Vačeslavovičem, predsednik veterana Republike Srpske Duško Vukotić, savetnik u oblasti energetike predsednika Vlade Republike Srbije prof. dr Petar Škundrić, šef poslaničke grupe SPS-a Branko Ružić, potom mnogobrojni predstavnici udruženja boraca, predstavnici Srpske Pravoslavne Crkve kao i predstavnici Ambasade ruske federacije.\nMilija Miletić predsednik Ujedinjene seljačke stranke, čije je sedište na jugoistoku zemlje, tačnije u Svrljigu, pozdravljajući skup, rekao je da bez poštenog seljaka nema ni poštene Srbije i da je sada trenutak da seljaci, radnici i ratnici dobiju svoje prave predstavnike na političkoj sceni Srbije.\nSrbija danas dobija novu političku snagu, definitivno najbrojniju. Srbija dobija novi Savez, savez seljaka, radnika i ratnika – rekao je predsednik Ujedinjene seljačke stranke Milija Miletić.\nSaša Dujović, predsednik Pokreta veterana i poslanik u parlamentu Republike Srbije govorio je o važnosti postojanja ovog novooformljenog Saveza a potom najavio veliku kampanju i širenje Saveza širom Srbije.\nPlaniramo da obiđemo sve gradove Srbije, ali ne samo gradove, obićićemo svako selo i svaku varoš, ićićemo svuda gde imamo naše veterane, seljake i radnike – rekao je predsednik Pokreta veterana Saša Dujović.\nNakon svečanog dela, predsednici dveju političkih stranaka pristupili su javnom potpisivanju protokola o saradnji a potom upoznali javnost sa podrškom ruske veteranske partije.\nI na kraju, zaključeno je da je cilj osnivanja ovog Saveza da seljacima, radnicima i učesnicima rata, odnosno veteranima obezbedi bolji položaj u društvu.\nBeograd, Pokret Veterana, Sava Centar, Ujedinjena Seljačka Stranka\nPrevPrethodna1.350.000 dinara strankama\nSledećaJedinstvo – FK Svrljig 2:2Next\nOdržana velika akcija čišćenja Prekonoge u organizaciji udruženja ,,Eko-budućnost“\nPogledajte šta još Niševac dobija pored vizitorskog centra (FOTO+VIDEO)\nZbog radova na dalekovodu u Tijovcu nekoliko sela bez struje


Nurković predvodio biciklijadu u Bijelom Polju\nNaslovnica NAJNOVIJE Sport Nurković predvodio biciklijadu u Bijelom Polju\nBiciklijadu pod nazivom Sa biciklom za životnu sredinu, koja je održana u Bijelom Polju, povodom Međunarodnog dana bez automobila, predvodio je ministar saobraćaja i pomorstva Osman Nurković.\nOvoj projekat, u organizaciji nevladine organizacije (NVO) Euromost, podržalo je Ministarstvo u okviru javnog konkursa za finansiranje projekata NVO u oblasti saobraćaja sa akcentom na zaštitu životne sredine.\nNurković je u nedjelju, zajedno sa 40 biciklista iz kluba mladih Euromost, i ostalih učesnika biciklijade vozio od Kiselih voda do centra grada, u dužini od tri kilometra.\nNurković je kazao da mu je čast i zadovoljstvo što je bio u prilici da ispred resora za saobraćaj i pomorstvo učestvuje na Biciklijadi, gdje su promovisali korišćenje bicikla u saobraćaju, zaštitu životne sredine i zdrave načine života.\n“Ministarstvo je finansiranjem projekta, i programa NVO, prepoznala ogroman doprinos NVO sektora, razvoja društva, zaštiti okoline, demokratije i dobrog upravljanja”, kazao je on.\nNurković je kazao da su ove godine potpisali ugovor sa 25 NVO i da se na taj način finansira 25 projekata iz tri oblasti: zaštita životne sredine u oblasti saobraćaja, zaštita lica sa invaliditetom u oblasti saobraćaja i sigurnost i bezbjednost u saobraćaju.\nUkupan fond iznosi 172,7 hiljada eura.\nPredsjednik NVO Euromost, Almer Mekić naglasio je da je riječ o prvoj bijelopoljskoj biciklijadi koja pretenduje da ubuduće bude najveća ne samo u Crnoj Gori nego i u regionu i da su Bijeljopoljci dokazali da su ljubitelji bicikala i biciklijade.


"Verujemo da će Zakon vrlo brzo biti predmet ispitivanja ustavnosti, odnosno da će vrlo brzo biti upućena ustavna inicijativa. U Hrvatskoj je Ustavni sud tri puta ukinuo ovakav zakon, iz sličnih razloga iz kojih će se to verovatno desiti u Crnoj Gori. To zaista predviđamo kao jednu realnu mogućnost", rekao je Lazović. U Uniji smatraju, kako dodaje Lazović, da proces usvajanja nije dobar jer nije konsultovana privreda, a zakon se i te kako ticao nje.\n"Izmene smatramo problematičnim i sa aspekta velikih trgovinskih sistema i sa aspekta malih. Crnogorska privreda se sastoji od 95 odsto malih i srednjih preduzeća. Negativne efekte koje će usvajanje Zakona doneti možemo posmatrati u budućnosti, naročito jer smo se strateški opredelili da nam turizam bude glavna privredna grana. Postavlja se pitanje da li sebi možemo priuštiti luksuz da se odričemo ogromnog prometa koji se, između ostalog, dešava i nedeljom, a na koji utiču brojni turisti na primorju i na severu", ukazao je Lazović.\nPrimena nakon leta\nOdredba koja se odnosi na uvođenje neradne nedelje, kako su našem listu kazali u Ministarstvu ekonomije, počeće da se primenjuje tri meseca nakon stupanja Zakona na snagu, tačnije na jesen. Razlog za odlaganje primene, kako su objasnili, jeste ostavljanje prostora poslodavcima da se organizuju i usklade poslovanje u odnosu na izmene koje ovih dana treba da usvoji Skupština.\n"Zakon stupa na snagu osam dana od objavljivanja u Službenom listu, a primena odredbe koja se odnosi na neradnu nedjelju tri meseca nakon stupanja na snagu. Razlog za to je usklađivanje poslovanja i funkcionisanja poslodavaca u odnosu na propisanu odredbu", objasnili su u Ministarstvu.\nDragica Sekulić istakla je u Skupštini da je Vlada amandmanom jasno definisala izuzetke bez mogućnosti da se oni prošire. To znači da tržni centri među kojima su "Delta Siti" i kotorska "Kamelija", a kojima je Ministarstvo odbilo zahtev za izuzećem, neće moći da rade nedeljom.\nUnija poslodavaca tvrdi da nije konsultovana privreda\n"Smatramo da neće doći do pada prometa i pazara trgovaca. Stav privrednika je da će doći do prelivanja pazara iz jednog dana u drugi i da zbog toga neće biti smanjen ni promet, ni profit, a samim tim neće doći do otpuštanja radnika i na takvu komunikaciju se moramo osloniti", poručila je Sekulić.\nNedeljom i u dane državnih i drugih praznika, kako je precizirano, trgovina na veliko i malo može se obavljati u apotekama, specijalizovanim prodavnicama ili kisocima za prodaju hleba, pekarskih proizvoda i kolača, cveća, suvenira, štampe, sredstava za zaštitu bilja ili pogrebne opreme, benzinskim stanicama ili prodavnicama za trgovinu na malo u okviru benzinskih stanica, kao i na pijacama, štandovima, tezgama, vitrinama i automatima izvan pijaca i pokretnim prodavnicama. Dopunama Zakona je predviđeno da poslodavci koji prekrše odredbu i otvore svoje radnje nedeljom, mogu biti novčano sankcionisani od 1.000 do 10.000 evra, a predviđeno je i zatvaranje objekta.\nU UPCG ukazuju da neradna nedelja neće dovesti do zapošljavanja.\n"Što se tiče otpuštanja to je sada teško znati. Sigurno je da neradna nedelja kao posledicu neće imati nova zapošljavanja", kazao je Lazović, dodajući da su od najavljenih izmena počeli intenzivnu komunikaciju sa članstvom.\nPrivrednici su im, kako je istakao, predočavali gubitke na nedeljnom, mesečnom i godišnjem nivou ukoliko se zakon usvoji.\n"Možemo govoriti o prelivanju prometa u ostale dane kada pričamo o domaćim državljanima kao potrošačima, ali kada pričamo o turistima onda moramo imati u vidu da ćemo imati gubitke", rekao je Lazović.


Pandemija koronavirusa izazvaće globalnu recesiju u ovoj godini, koja će biti gora od svjetske ekonomske krize 2008. i 2009. godine, ali se svjetski ekonomski proizvod može oporaviti u 2021. godine, saopštio je Međunarodni monetarni fond.\nDirektorica MMF-a Kristalina Georgieva pozdravila je vanredne mjere koje su preduzele mnoge zemlje da bi unapredile zdravstvene sisteme i zaštitile kompanije i zaposlene, kao i korake koje su preduzele centralne banke da olakšaju monetarnu politiku.\nMMF će izdvojiti finansijsku pomoć, rekla je direktorica MMF-a uz napomenu da je 80 zemalja već zatražilo pomoć. MMF je spreman da izdvoji hiljadu milijardi dolara kao pozajmicu, navela je Georgieva.\nSvjetska banka od bogatih zemalja traži olakšice za siromašne\nPredsjednik Svjetske banke David Malpass rekao je da ta institucija može da odvoji 150 milijardi dolara u narednih 15 mjeseci da bi pomogla zemljama u razvoju u borbi protiv pandemije.\nMalpas je pozvao ministre finansija i guvernere centralih banaka grupe 20 najrazvijenijih zemalja, da zemlje G20 dozvole da najsiromašnije države suspenduju plaćanje bilateralnih dugova, dok se bore protiv zaraze. Predsjednik Svjetske banke navodi da bi najsiromašnijim zemljama trebalo dozvoliti da resurse preusmjere na borbu sa virusom.\nSvjetska banka sprema projekte u 49 zemalja za borbu protiv virusa, a takođe je u konsultacijama sa Kinom i drugim ključnim zemljama, kako bi se obezbjedila brza proizvodnja i raspodjela neophodnih medicinskih sredstava zemljama u kojima vlada nestašica.


Vest | Šta je novo u svetu Microsofta: 26. februara – 2. marta 2007 | Kompjuter biblioteka\nWindows Vista – Kako radi - KOLORNA KNJIGA\nŠta je novo u svetu Microsofta: 26. februara – 2. marta 2007\nPregleda (30 dana / ukupno): 7 / 1284\nKao što sigurno znate Windows Vista-u je dizajnirao programski gigant da bi predstavio inovativan operativni sistem, prema kojem se često odnose kao prema najbezbednijem izdanju Windowsa. To je razlog zbog kojeg je Microsoft odlučio da implementira mnoge bezbednosne pomoćne programe – kao što su Windows Defender, Windows Firewall i Application Control – da bi operativni sistem učinio još bezbednijim. Iako je nameravano da bude najbezbednije okruženje za računar, od zvaničnog izdavanja operativnog sistema, Windows Vista je ranjiviji i manje bezbedan. Ovu izjavu dala su dva savetnika bezbednosti, objavljeno je u The French Security Incident Response Team-u u ponedeljak, koji su otkrili nove ranjivosti u Windows Visti i Internet Exploreru.\n“Ranjivost je identifikovana u Microsoft Internet Exploreru, koja bi mogla da bude eksploatisana od strane sumnjivih web sajtova koji pokreću spoofing ili phishing napade. Ovaj problem javio se zahvaljujući grešci pri rukovanju određenim “onunload” akcijama, koje bi napadači mogli da ekploatišu i spoof-uju prikazanu liniju adrese varajući korisnika da ručno unese poverljiv URL u liniju adrese dok posećuje sumnjivu web stranicu”, izjavila je bezbednosna kompanija. Proizvodi na koje utiče ova ranjivost su Internet Explorer, verzije 6 i 7 bez kompatibilnih zakrpa koje bi ispravile problem.\n“Ranjivost je identifikovana u Microsoft Windowsu koju mogu da ekploatišu napadači kako bi otkrili osetljive informacije. Ovaj problem javio se zahvaljujući grešci unutar “ReadDirectoryChangesW()”APIja koji ne proverava ispravno dozvole korisnika za dete kada vraća informacije koje se odnose na objekte za koje nemaju LIST dozvolu, što bi moglo da bude eksploatisano od strane bilo kog lokalnog napadača u cilju dobijanja informacija o zaštićenim fajlovima (na primer, njihova imena), olakšavajući dalje napade”, tvrdi FrSIRT u drugom obaveštenju.\nU utorak, Microsoft je napravio još jedan važan korak u ekspanziji onlajn proizvoda objavljujući preuzimanje kompanije koja obezbeđuje probnu tehnologiju za pretraživanje, posebno dizajniranu za oblast zdravlja.\n“Medstory-jeva misija je da omogući korisnicima da inteligentno pretražuju složena područja na Webu. Počinjemo sa zdravljem i medicinom – područjem gde će mnogi ljudi ceniti servis koji im brzo pomaže dajući im vredne informacije na polju zdravlja”, spomenuto je u opisu kompanije.\nTrenutno postoje tri Internet giganta koja se bore za najmoćniju kompaniju u virtuelnom svetu. Google, gigant pretrage, Yahoo, ogroman portal, i Microsoft, bore se da proizvedu privlačnije proizvode i za onlajn i za oflajn korisnike. Zbog toga Microsoft pokušava da poboljša tehnologiju pretraživanja sa novim preuzimanjima, da bi mogao da se takmiči sa dobro poznatom mašinom za pretragu koju obezbeđuje Google.\nU sredu, u središtu javnosti opet se našla bezbednost Vista-e zahvaljujući kompaniji Symantec koja je objavila reklamu u kojoj ističe bezbednosne funkcije koje su implementirane u poslednju verziju operativnog sistema. Kao što sam ranije rekao, Microsoft je uključio nekoliko bezbednosnih pomoćnih programa kao što su Windows Firewall, Windows Defender i Application Control, ali izgleda da alatke nisu baš toliko korisne kao što kompanija tvrdi. Symantec je objavio analize u kojima tvrdi da je Windows Vista ranjiva za mnoge eksploatacija iako je Microsoft uključio brojne bezbednosne alatke.\n“Jedan primer je Vistin firewall, koji je po standardnom podešavanju konfigurisan da onemogući mrežne komunikacije drugih proizvođača i neproverene mrežne komunikacije osim ako korisnik ne klikne na Unblock dugme. Ova funkcija, ako je uopšte poboljšana, ima velika ograničenja vezana za pokušaje sumnjivog koda da pronađe backdoorove. Na žalost, Unblock dugmetu možete da pristupite sa istim nivoom privilegija kao i standardni korisnik. Ova privilegija kreira tačku ranjivosti koja smanjuje efikasnost polise firewalla u Windows Visti” izjavio je Symantec u članku objavljenom u sredu.\n“Konkurencija: Commision upozorava Microsoft o daljim penalima zbog bezrazložnog naplaćivanja pošto informacije o interoperabilnosti nemaju značajnih inovacija. Preliminarni stav komisije je da realno ne postoji nijedna inovacija u 51 protokolu u "No Patent Agreement " gde Microsoft prisvaja nepatentirane inovacije, i zbog čega su sadašnje cene Microsofta za ovaj sporazum nerazumne. Ovo uzima u obzir i stavove Monitoring Trustee i tehničkog savetnika komisije, TAEUS, koji tvrde da nema inovacija u bilo kom protokolu u Gold i Silver kategorijama tvrdi European Commision u štampanom izdanju koje je objavljeno u četvrtak.\nBacimo brz pogled u prošlost. Prošle godine Microsoft je dobio velike kazne od European Commission-a za kršenje brojnih antimonopolskih zakona koje je kompanija koristila za promovisanje svojih proizvoda i povećanje monopola na određenim lokacijama na kontinentu. Ovaj put, softverski gigant je kritikovan za istu stvar, tako da pretpostavljam da će njegovi zvaničnici biti stvarno zainteresovani da reše probleme i izbegnu nove opomene izrečene od European Commissiona.\nU petak, Microsoft je izdao specijalnu izdanje u štampi kako bi odgovorio na upozorenja European Commissiona koja tvrdi da softverski gigant može ponovo da bude kažnjen za bezrazložne cenu svojih proizvoda.\n“Microsoft je potrošio tri godine i mnogo miliona dolara da bi se pokorio odlukama European Commissiona. Mi smo predložili cenovnik Commissionu prošlog avgusta i od tada čekamo odgovor. Mi smo razočarani da ovaj odgovor stiže šest meseci kasnije i u ovakvoj formi, ali smo na Commission-ove izjave o objektivnosti spremni da odgovorimo” rekla je kompanija.\nMicrosoft je takođe dodao da su njegove cene barem 30 procenata ispod tržišnih cena u odnosu na uporedivu tehnologiju a brojne kompanije ili vladine organizacije u SAD i na svakom ćošku na svetu već su otkrile dovoljno inovacija u njihovim proizvodima da bi se izbegle nove kazne od Commissiona.\n“Mi smo uvek govorili da smo voljni da ponudimo bilo koju pristojnu cenu za bilo koju potencijalnu licencu, i da smo voljni da budemo fleksibilni kako bi se prilagodili jedinstvenim poslovnim potrebama potencijalnih klijenata. Trenutno, mi smo u pregovorima sa brojnim potencijalnim klijentima”, rekao je Microsoft. Možda softverski gigant namerava da koristi specijalne cene za određene kompanije ili programere?


ENVER BIJEDIĆ;Iskreno vjerujem da će Tužilaštvo BiH provoditi zakon i sankcionisati one koji nastave negirati genocid i veličati ratne zločince - Socijaldemokrate Bosne i Hercegovine\nSastanak predsjednika parlamentarnih stranaka sa sjedištem u RS zbog navodne “ugroženosti” izazvane donošenjem odluke Valentina Inzka da nametne dopunu Zakona u vezi sa zabranom i kažnjavanjem negiranja genocida, a što je po njima rezultiralo setom zaključaka donesenih u Banja Luci, među kojima je i onaj o bojkotu srpskih predstavnika u radu institucija BiH.\nPostavlja se pitanje i poziciji i opoziciji u Republici Srpskoj o kakvoj ugroženosti govore?\nNaime, poznato je da ni do sad nisu priznavali ništa što je državotvorno, izuzev činjenice da su uredno isplaćivani od građana Bosne i Hercegovine.\nPredvođeni “velikim” Miloradom Dodikom, koji je i najviše koštao upravo građane RS, političari ovog BiH entiteta su pokazali da nemaju kičmu, a ni političku mudrost da odole fašističkim politikama koje zagovara upravo Dodik.\nNema sumnje da se bojkotom u radu srpskih predstavnika u institucijama – Predsjedništvu BiH, Parlamentarnoj skupštini i Vijeću ministara BiH, što su juče i potvrdili svojim ne dolaskom na sjednicu PS BiH, pokušava napraviti privid i stvoriti vještačku političku krizu čiji je cilj sasvim jasan, skretanje sa stvarnih problema što u konačnici znači krah jedne pogrešne politike pod dirigentskom palicom Dodika i njemu sličnih.\nTakve politike nikada neće dobiti podršku građana BiH, a pogotovu ne međunarodne zajednice koja pruža punu podršku vladavini prava u Bosni i Hercegovini , koja se ogleda u provedbi odluka Međunarodnog suda u Hagu za ratne zločine i genocid počinjen u BiH i odluka Visokog predstavnika u BiH – poručio je predsjednik SDBiH izastupnik u PS BiH Enver Bijedić.\nVažno je napomenuti da dopune ovog zakona već od danas stupaju na snagu, tako da iskreno vjerujem da će Tužilaštvo BiH provoditi zakon i sankcionisati one koji nastave negirati genocide i druge ratne zločine te veličati ratne zločince bez obzira iz kog naroda dolaze.


SPORTSKE IGRE MLADIH: Karavan je posetio Novi Sad! - Adresar Sporta\nDunav osiguranje Sportske igre mladih u sredu, 9. juna 2021, posetile Novi Sad\nSlobodan Boškan, olimpijski šampion u odbojci iz Sidneja uživao je u spektaklu koji su u Novom Sadu priredile Sportske igre mladih. Novi Sad i čuvena dvorana SPENS bili su mesto sa najviše dečijih osmeha, prijateljstva i ljubavi u Srbiji. U „srpskoj Atini“ održana su regionalna takmičenja Dunav osiguranje Sportskih igara mladih, sa ekipama iz Sremske Mitrovice, Subotice, Sombora, Zrenjanina, Pančeva, Kikinde, Bezdana i drugih gradova Vojvodine. Razdragani školarci iz Novog Sada jedva su dočekali dan da najlepša sportska priča stigne u njihov grad i da se takmiče na terenima gde su stasavali brojni asovi srpskog i svetskog sporta. A posebno oduševljenje kod talentovanih sportista na otvaranju izazvala je maskota lav Viktor i vatromet od konfeta.\nFOTO: Stefan Cvetković/SIM Srbija\nBoškan je dodao da je 2019. u SPENSU, kada je Igre svečano otvorio gradonačelnik Novog Sada Miloš Vučević, video koliko je značaj Dunav osiguranje Sportskih igara mladih.\nTakmičenja u Novom Sadu održana su uz maksimalno poštovanje svih epidemioloških mera koje su u borbi protiv korona virusa propisali Vlada Srbije i Gradski Krizni štab.\nU Srbiji, Dunav osiguranje Sportske igre mladih, održavaju se pod pokroviteljstvom predsednika Aleksandra Vučića, uz podršku Vlade Srbije. Generalni sponzor je kompanija Dunav osiguranje, a pul sponzora čine i kompanije “Coca-Cola”, UEFA Foundation, Elektroprivreda Srbije, Banka Poštanska štedionica, Naftna industrija Srbije i Podravka Srbija.\nIgre se nastavljaju u Priboju, a onda sledi novi spektakl, u Vrelu kod Uba i turnir u malom fudbalu, u rodnom mestu ambasadora SIM Nemanje Matića.\nVELIKA TUGA ZA SRPSKI SPORT: Preminula legendarna atletičarka Vera Nikolić


Načelnik općine Srebrenik organizirao prijem za delegaciju općine Bajina Bašta\nNaslovnica NAJNOVIJE Načelnik općine Srebrenik organizirao prijem za delegaciju općine Bajina Bašta\nSrebrenik – Načelnik općine Srebrenik Nihad Omerović sa svojim saradnicima upriličio je prijem za delegaciju općine Bajina Bašta na čelu s Radomirom Filipovićem, predsjednikom Skupštine općine Bajina Bašta.\nTokom sastanka razgovarano je o mogućnostima uspostavljanja saradnje u oblasti privrede, turizma, kulture i sporta. Kako je istakao načelnik Omerović, posebna pažnja će se posvetiti projektima prekogranične saradnje, kao i projektima koji će doprinijeti poboljšanju standarda običnih građana u ove dvije općine.\nPredstavnici dvije općine, rečeno je na sastanku, sarađivati će i na obilježavanju značajnih datuma i realizaciji kulturnih, sportskih i drugih manifestacija. Naglasivši da je tokom prošle sedmice općina Srebrenik po prvi put u svojoj historiji uspostavila bratske odnose s dvije općine u Republici Turskoj, načelnik Omerović je iznio prijedlog da se pokrene inicijativa i za bratimljenje Srebrenika i Bajine Bašte, što su gosti sa zadovoljstvom prihvatili.\nPosjeta delegacije iz Srbije rezultat je saradnje Planinarskog društva Majevica Srebrenik s Planinarskim društvom iz Bajine Bašte.\nNa kraju sastanka domaćini i njihovi gosti razmijenili su poklone, a dogovoreno je i da predstavnici općine Srebrenik uskoro posjete Bajinu Baštu.


Princip | Tag Archive | DHKC\nHome » Posts tagged with » DHKC\nU petak, 20. januara, u večernjim časovima, zgrada Uprave bezbednosti u ulici Vatan u Istanbulu i zgrada centrale vladajuće Erdoganove partije AKP, napadnute su ručnim raketnim bacačima. U napadu nije bilo žrtava ni povređenih, a načinjena je samo materijalna šteta.1 Kasnije iste večeri, policijsko vozilo je napadnuto paljbom iz automatskog oružja. Počinioci sva tri napada […]\nHusein Gulmez, jedan od 10 poginulih gerilaca Revolucionarnog narodnooslobodilačkog fronta, tokom boravka u planinama provincije Dersim u Turskoj, napisao je pismo svojoj ćerki Idil o razlozima odlaska ostavljajući joj u amanet svoju borbu. Pismo prenosimo u celosti: „Zdravo, kćeri, Oglašavam se sa planina koje su se pobunile protiv nepravde i tiranije. Mala si, možda i […]\nDHKC (Revolucionarni narodnooslobodilački front) izdao je saopštenje o pogibiji svojih gerilaca u turskoj provinciji Dersim. U saopštenju se iznosi da je 7. novembra turska vojska bombardovala sklonište jedne partizanske jedinice DHKC-a. Samo troje od 13 pripadnika jedinice je uspelo da preživi. Ouz Meše (22 godine) je 7. decembra sam sproveo akciju protiv policije sa ciljem […]\n18/01/2017No CommentRead More\nU turskoj provinciji Tundželi, tj. provinciji Dersim u Severnom Kurdistanu, jedinica ruralne gerile Revolucionarnog narodnooslobodilačkog fronta (DHKC) sprovela je operaciju 28. decembra protiv žandarmerije. U sukobu su poginula dva borca gerile i jedan pripadnik žandarmerije, a jedan je teško povređen. Pali borci DHKC-a su Lejla Aradži, rodom Arapkinja iz alevitske porodice iz Antakije, provincija Hataj […]\n30/12/2016No CommentRead More\nMilitanti ilegalne organizacije DHKC su sproveli akciju u istanbulskom kvartu Gazi prilikom koje su presekli kablove kamera za nadgledanje ulica.\n02/07/2016No CommentRead More\nPripadnici fronta ilegalne Revolucionarne narodnooslobodilačke partije (DHKP-C) su se sukobili sa policijom na ulicama istanbulskog kvarta Gazi u znak odmazde na policijsku akciju prethodnih dana. Timovi interventne policije i specijalnih jedinica sproveli su raciju u ovom kvartu na radna mesta uhapsivši veći broj građana uključujući i 8 članova redakcije protivrežimskog nedeljnika Marš (Yürüyüş). Kvart Gazi […]\n27/05/2016No CommentRead More\nGerila Revolucionarnog narodnooslobodilačkog fronta (DHKC) koja je pre tri meseca obnovila svoje jedinice u alevitskoj oblasti Tundželi u Turskoj (poznatu i po pređašnjem nazivu Dersim), otpočela je i prve oružane akcije ove godine. Danas, 30. marta, na godišnjicu masakra u selu Kizildere u kojem je život izgubilo devet revolucionara među kojima je bio i Mahir […]\n30/03/20161 CommentRead More\nUlice Istanbula u plamenu\nMilicija DHKC-a je juče sprovela pet napada na policiju u različitim delovima grada. Slike su iz kvarta Gazi, žarišta sukoba sa državnim snagama bezbednosti u protekle dve nedelje.\nOružani napad na policiju u Istanbulu (VIDEO)\nDve žene, naoružane automatskim oružjem i bombama, otvorile su paljbu na policijski autobus kod Direktorata za mobilne policijske jedinice u kvartu Bajrampaša u Istanbulu. Militantkinje su se nakon napada sklonile u obližnju zgradu gde se borba nastavila. One su bacile bombu na policiju. Prema navodima, dva policajca su povređena. Policija je zabranila izveštavanje uživo povodom […]


Kako da nosite crvenu boju ove jeseni demonstrira Megan Markl - GRAZIA Srbija\nMegan Markl i princ Hari, nastavili su sa svojim angažmanima po Njujorku (o čemu više možete saznati OVDE), te pre par dana posetili su P.S. 123 Mahalia Jackson School u Harlemu, gde su se sastali sa NYC School kancelarkom Meišom Porter. Ovom prilikom vojvotkinja je iznela još jedan sjajan jesenji outfit, kojim nas je u potpunosti inspirisala.\nZa frizuru je odabrala puštenu uvijenu kosu, dok je šminka bila u prirodnim tonovima - sofisticiran beauty look za ovu priliku.\nPrema navođenju medija, Megan je iskoristila priliku da u školskom dvorištu, pred svojim suprugom, učenicima drugog razreda pročita „The Bench“ knjigu za decu koju je sama napisala. "Napisala sam ovo kada smo tek dobili našeg dečaka i nisam je do sada čitala ni jednoj drugoj deci", zaključila je vojvotkinja.


Pionirke Srbije od 15,00 časova protiv Grčke – direktan prenos na http://www.kazanlakvolley.com/\nŽenska pionirska reprezentacija Srbije danas (sreda, 13. jul) od 15,00 časova po našem vremenu igra meč 1. kola Balkanskog prvenstva 2016, koje je počelo u Kazanluku, u Bugarskoj. Direktni prenosi svih utakmica biće emitovani na\nPionirke u utorak ujutro putuju u Bugarsku – u sredu protiv Grčke\nŽenska pionirska reprezentacija Srbije u utorak ujutro (12. jul) putuje iz Vrnjačke Banje u Kazanluk, u Bugarsku, gde će igrati na Balkanskom prvenstvu 2016. od 13. – 17. jula. Ivan Steljić, prvi trener pionirki Srbije, saopštio je sastav tima koji će igrati u Bugarskoj.\nPionirke otputovale na pripreme u Vrnjačku Banju\nŽenska pionirska reprezentacija Srbije današnjim okupljanjem u Beogradu počela je pripreme za Balkansko prvenstvo 2016, koje će se odigrati od 13. – 17. jula u Kazanluku, u Bugarskoj. Ivan Steljić, prvi trener pionirki Srbije, na pripreme je pozvao 16 igračica.\nPionirke od ponedeljka na pripremama za Balkansko prvenstvo 2016.\nŽenska pionirska reprezentacija Srbije počeće u ponedeljak, 4. jula pripreme za Balkansko prvenstvo 2016, koje će se odigrati od 13. – 17. jula u Kazanluku, u Bugarskoj. Ivan Steljić, prvi trener pionirki Srbije, na pripreme je pozvao 16 igračica.\nObjavljen širi spisak pionirki za Balkansko prvenstvo 2016.\nIvan Steljić, prvi trener ženske pionirske reprezentacije Srbije, saopštio je širi spisak (40) igračica za Balkansko prvenstvo 2016, koje će se odigrati od 13. – 17. jula u Kazanluku, u Bugarskoj.


Od sjutra obustava letova do Bolonje i Milana - Radio Tivat\n28 феб Od sjutra obustava letova do Bolonje i Milana\nPosted at 16:21h in Zdravlje\tby\tDragan Popadic\nLetovi iz Crne Gore prema sjeveru Italije, odnosno ka Milanu i Bolonji, od sjutra privremeno će biti obustavljeni, u cilju sprečavanja širenja koronavirusa, saopšteno je iz Ministarstva zdravlje.\nZbog trenutne epidemiološke situacije koja vlada na sjeveru Italije, Ministarstvo zdravlja je, na predlog Instituta za javno zdravlje, donijelo naredbu o privremenoj zabrani putovanja ka i iz Crne Gore ka sjeveru Italije.\n„Naredba se donosi radi sprečavanja unošenja zaraznih bolesti u Crnu Goru, suzibanja i prenošenja u druge zemlje, zbog čega se privremeno se obustavljaju letovi putnika iz Crne Gore ka aerodromima u Milanu i Bolonji i obratno“, saopštio je dr Miro Knežević, generalni direktor Direktorata za javno zdravlje u Ministarstvu zdravlja, naglašavajući da se radi o preventivnoj mjeri kako bi se spriječila inportacija koronavirusa u Crnu Goru.\nDirektor Instituta za javno zdravlje dr Boban Mugoša pojasnio je da je Institut napravio procjenu rizika vezano za epidemiju koja se na sjeveru Italije dešava sa novim koronavirusom.\n„Imajući u vidu da imamo direktne avionske veze sa Italijom i da tim avionima dolazi veliki broj putnika, mogućnost inportacije virusa u Crnu Goru je velika. Institut je, bazirajući se na zaključcima Nacionalnog koordinacionog tima, od 26.02.2020. godine, predložio donošenja odluke o odlaganju putovanja u ta područja za stanovnike Crne Gore“, istakao je dr Mugoša.\nGlavna zdravstveno-sanitarna inspektorka Višnja Orban naglasila je da će Sanitarna inspekcija će i dalje vršiti stavljanje pod zdravstveni nadzor putnika na aerodromu u Podgorici, zbog konekcija letova iz Italije preko iz Rima i drugih evropskih destinacija.\n„Molimo putnike koji putuju iz pravca Milana, konekcijama preko Rima, Budimpešte ili Tirane, da se obavezno jave graničnoj policiji ili sanitarnoj inspekciji da ih stavi pod zdravstveni nadzor“, kazala je Orban.\n#UčiDomaod danas preko mobilne aplikacije


PANČEVO: HIP-Petrohemija preduzela brojne mere povodom širenja koronavirusa | 013 info\nPANČEVO: HIP-Petrohemija preduzela brojne mere povodom širenja koronavirusa\n013info\tSre, 25/03/2020 - 15:23\nHIP-Petrohemija nastavlja da posluje u uslovima vanrednih okolnosti, u skladu sa donetim merama Vlade Republike Srbije i povećanim merama zaštite u kompaniji. Kako bismo sprečili širenje koronavirusa (COVID-19) i umanjili rizik po zaposlene svakodnevno preduzimamo mere da bismo zaštitili svoje zdravlje i zdravlje kolega, saopšteno je iz HIP Petrohemija,\n- U kompaniji su precizno definisani načini prevencije, ali i načini reagovanja u slučaju pojave zaraze korona virusom. HIP-Petrohemija kontinuirano prati preporuke zdravstvenih stručnjaka i nadležnih državnih organa, na osnovu kojih se blagovremeno preduzimaju sve neophodne sanitarne i bezbednosne mere u cilju da se sačuva zdravlje zaposlenih. Dodatno su pojačane higijenske mere, dezinfekcija prostora, nabavljene su zaštitne maske i rukavice, kao i dodatne količine sredstava za dezinfekciju ruku, kaže se u saopštenju.\nSaopšteno je i da u cilju bezbednosti i zaštite zdravlja zaposlenih nakon proglašenja vanrednog stanja, uvedenih zabrane kretanja i ukidanja javnog prevoza doneta je odluka da se proces rada organizuje uz minimalno angažovanje zaposlenih. Smenski rad je umesto u tri smene od po 8 sati organizovan u dve smene od po 12 sati. Deo zaposlenih je upućen na korišćenje preostalih dana godišnjih odmora za 2019. godinu i na rad od kuće, a prvenstvo je dato zaposlenima starijim od 60 godina i roditeljima dece do 12 godina.\n- Za zaposlene koji putuju iz Beograda do Pančeva i iz Zrenjanina do Elemira i nazad obezbeđen je organizovani prevoz autobusima, a za zaposlene iz Pančeva, nakon ukidanja gradskog saobraćaja, obezbeđen je kombi prevoz, dodaju iz HIP Petrohemije.\nČitavim procesom upravlja petrohemijski Tim za pripravnost i reagovanje na HSE događaje, koji je formiran sa ciljem da planira aktivnosti, prati situaciju i rešava svakodnevne probleme sa kojima se suočavaju zaposleni u novim okolnostima izazvanih koronavirusom. Zaposleni HIP-Petrohemije se o aktuelnoj situaciji u vezi sa koronavirusom svakodnevno informišu putem internog kompanijskog glasila Informator i putem svojih rukovodilaca, a u cilju unapređenja komunikacije kreirana je posebna sekcija na našem intranet portalu.\nHIP-Petrohemija kao društveno odgovorna kompanija u potpunosti je posvećana cilju da se sačuva zdravlje zaposlenih i nastavlja da prati sve preporuke zdravstvenih stručnjaka i nadležnih državnih organa o sprečavanju širenja koronavirusa, objašnjavaju iz HIP Petrohemija.


Srbija talac EU, a ne migranata - 12.10.2015, Sputnik Srbija\nSrbija talac EU, a ne migranata\nU izbegličkoj krizi građani Srbije žrtve su dvostrukog licemerja. Evropskog, jer Unija, u koju hrlimo, novac za pomoć deli po principu članske karte. I... 12.10.2015, Sputnik Srbija\n07:50 12.10.2015 (Osveženo: 10:56 12.10.2015)\n© REUTERS / Marko DjuricaIzbeglice na granici\nU izbegličkoj krizi građani Srbije žrtve su dvostrukog licemerja. Evropskog, jer Unija, u koju hrlimo, novac za pomoć deli po principu članske karte. I domaćeg, jer se Vlada Srbije vodi parolom „ne možete vi nama toliko novca da zakinete koliko mi možemo da budemo dobri prema migrantima“, što će platiti građani Srbije.\nMakedonski MUP saopštio je da je samo u četvrtak i petak više od 20 hiljada izbeglica s Bliskog istoka ušlo iz Grčke u Makedoniju i da su svi oni bez većih zadržavanja upućeni u Srbiju. U prihvatnom centru u Preševu Komesarijat za izbeglice i policija neprekidno dežuraju kako bi svi bili registrovani. Samo tokom jednog dana i noći je izdato više od 5.700 potvrda o azilnoj nameri.\nDok u Komesarijatu za izbeglice tvrde da je situacija pod kontrolom, u Crvenom krstu kažu da je mnogo teža nego letos, jer migranti teško podnose hladnoću.\nOd početka migrantske krize iz Srbije stiže poruka da naša zemlja želi da bude partner EU, da radi na njenom rešavanju, pomogne u registraciji migranta, što na tranzitnom putu jedina i čini.\nEvropski lideri tapšu nas po ramenu. Srbija je više puta pohvaljena da se ponela humano i solidarno, a Evropski savet prošle nedelje je odobrio po 17 miliona evra Srbiji i Makedoniji kao pomoć za suočavanje sa izbegličkom krizom. Evropski komesar za proširenje Johanes Han pomoć je nazvao „važnim signalom kontinuirane evropske solidarnosti“. Međutim, Srbija je dobila čak jedanaeset puta manje novca iz evropske kase nego susedna Hrvatska, koja nesrećne ljude samo prevozi od granice sa Srbijom do Slovenije ili Mađarske.\nKomentarišući odluku Evrope, ministar unutrašnjih poslova Nebojša Stefanović rekao je da će Srbija iz principijelnih razloga nastaviti da se prema migrantima ponaša odgovorno i humano.\nAli šta Srbija ima od principa? Zapravo, pravo pitanje je šta građani Srbije imaju od tog principa. Baš ništa. Osim što su još jednom žrtve dvostrukog licemerja.\n6 Oktobar 2015, 17:40\nEvropskog, jer Unija, u koju hrlimo, novac za pomoć deli po principu članske karte. I domaćeg, naši političari posle raspodele evropskih para kažu da je Srbija ponižena, ali ipak poručuju — ne možete vi nama toliko novca da zakinete koliko mi možemo da budemo dobri prema migrantima.\nIzbeglička kriza je odlična tema za lične i stranačke kampanje, u zemlji koja je neprekidno u kampanji, ali vreme slikanja pored šatora koji ne koštaju mnogo i parola o humanosti, koje ne koštaju ništa, ističe.\nAleksandar Vučić među izbeglicama\nDolaze hladni dani, a od celo leto najavljivane izgradnje prihvatnog centra u kome bi se hiljade ljudi sklonile od mraza i snega očigledno neće biti ništa. Ostaće samo parole: dobri smo, ne bijemo ih, Srbi su najhumaniji narod.\nMeđu parolama moglo se čuti i da je Srbija talac izbegličke krize. I Grčka je, ali migrante, bez registracije prosleđuje dalje, i Hrvatska, ali može da bira da li će novcem koji je dobila platiti gorivo za autobuse ili struju za voz do Slovenije. A Nemačka, ona je otvorila vrata izbeglicama.\nAli ko je stavio žicu na Mađarsku granicu?\nNije prvi put da se svet po ovom pitanju suočava sa licemerjem Evrope, tačnije zemalja koje su danas najvažnije zemlje EU i najvažnije među njima, Nemačke.\nKonferencija u Evijanu u julu 1938. godine bavila se kvotama za Jevreje, pre svega iz Nemačke, ali i zemalja koje je redom okupirao Hitler, trebalo ih je prebaciti na sigurne teritorije. Zamišljena da bude humana, konferencija je krahirala usled svađe velikih demokratskih zemalja, a na štetu Jevreja i drugih progonjenih naroda sa teritorija narastajućeg Trećeg rajha. Potomci i jednih i drugih danas su zajedno odgovorni za sudbinu novih migranata sa Bliskog istoka.\nPoslednje je vreme za pitanje šta će se dogoditi sa migrantima koji ne ostvare pravo na azil u zemljama EU. Migranti u Srbiji neće jesti evropsku solidarnost. Njihovo zbrinjavanje će jednim delom platiti građani Srbije, što nije sporno, Srbija je devedesetih pokazala da je otvorena zemlja. Sporno je to što isti ti građani svoju decu leče skupljajući novac SMS-ovima.


Vulin u Novom Pazaru, a prije devet dana saopšteno da je zaražen koronom - Osvrt.me\nNaslovna Vijesti Društvo Vulin u Novom Pazaru, a prije devet dana saopšteno da je zaražen...\nMinistar odbrane Aleksandar Vulin posjetio je vojnu bolnicu u Novom Pazaru i uručio pomoć. Međutim, postavlja se pitanje kako je ministar odbrane otišao u tu posetu, pošto je prije devet dana, odnosno 27. juna, objavljeno da ima koronavirus.\n-Ministar Vulin nastavlja sa redovnim obavljanjem dužnosti pridržavajući se svih propisanih mera tokom samoizolacije – navedeno je tada u saopštenju Ministarstva.\nVulin je danas obišao poljsku vojnu bolnicu u Novom Pazarui uručio donaciju u vidu zaštitne medicinske opreme u kojoj je 5.000 pari rukavica, 5.000 maski i 1.000 zaštitnih odijela, a ako je koronavirusom zaražen onog dana kada je ministarstvo to i saopštilo, znači da ministar odbrane u samoizolaciji nije proveo propisane dvije nedelje.\nSindikat zaposlenih uMinistarstvu odbrane i Vojsci Srbije “Sloga” konstatuje da u toj poseti ništa ne bi bilo sporno, da krajem juna nije objavljena vijest da je ministar pozitivan na koronu. Sindikat pita Krizni štab i sve nadležne kako je moguće daje Vulinu dozvoljena ovakva aktivnost posle devet dana, a da je propisana izolacija 14 dana.\n-Da li se ministar dva puta testirao ponovo na kovid 19 i dali su oba testa bila negativna? Ako nije, ko mu je dao dozvolu da dovodi u rizik od zaraze ljude iz svogokruženja – navodi se u saopštenju.\nPrethodni tekstDr Ćatović: U Sjenici smo na korak do katastrofe\nIzdvojene vijesti Osvrt portal - 5. jula 2020. 0\nU skladu s odlukom gradonačelnika Ivana Vukovića, Glavni grad Podgorica uplatiće 10,000 eura Novom Pazaru kao izraz solidarnosti i vid podrške njegovim...


Niška televizija » Javna debata “Strategija za mlade-šta je urađeno i kako dalje“ (VIDEO)\nObjavljeno 30.06.2015. 15:12\nViše je moglo da se učini na primeni strategije, odnosno lokalnog akcionog plana za mlade, ali se pravi rezultati očekuju u narednom periodu. Jedan od raloga u kašnjenu primene jeste činjenica da je radna grupa za implementaciju ovog dokumenta fomirana sa zakašnjenjem od pola godine. Ovo je zaključak javne debate,“Strategija za mlade-šta je urađeno i kako dalje“, koju su organizovali Kancelarija i Savet za mlade, Uprava za omladinu i sport i lokalna Inicijativa mladih.\nMogućnost da mladi završnih godina fakulteta Niškog Univerziteta mogu ići na jednomesečnu praksu u gradske institucije i uvođenje besplatnih časova znakovnog jezika, jesu neka od dostignuća Kancelarije za mlade u primeni lokalnog akcionog plana za tu populaciju. Prethodnih meseci moglo se učiniti i više, da je radna grupa za implementaciju akcionog plana umesto nedavno, fomirana početkom godine.\nInicijativa mladih očekuje da do kraja jeseni budu jasno definisane uloge u primeni akcionog plana, kao i da počnu da se ispunjavaju planovi o zapošljavanju, boljoj bezbednosti i informisanosti mladih, čemu će doprineti i izrada novog portala. Na tim zadacima angažovan je i Savet za mlade SG Niša.\nJedan od zaključaka tribune je i da Niš ima najakvalitetniju omladinsku politiku, ali i da tri miliona dinara iz budžeta nisu dovoljna za finansiranje Projekata koji su u odnosu na prethodne ove godine najkvalitetniji. Poručeno je i da u primenu Strategije treba ukjučiti veći broj mladih, da pored Skupštinskog, treba formirati nezavisni Savet za mlade grada, koji bi imao veći uticaj na gradsku vlast, i da je nužno otvaranje kluba gde bi se mladi okupljali i rešavali, pre svega egzistencijalne probleme.\nPorast broja turista u Nišu (VIDEO)


EU, SAD pozdravile presudu Mladiću, na Zapadnom Balkanu burne reakcije | Boom93\nNajviši zvaničnici Evropske unije i SAD pozdravili su pravosnažnu presudu bivšem komandantu Vojske Republike Srpske Ratku Mladiću, ocenivši da ona donosi pravdu žrtvama i otvara put pomirenju, ali je na Zapadnom Balkanu presuda dočekana burno i sa veoma različitim ocenama.\nU zajedničkoj izjavi, šef evropske diplomatije Žozep Borel i evropski komesar za proširenje Oliver Varheji naveli su da “poricanje genocida, revizionizam i veličanje ratnih zločinaca protivreče najosnovnijim evropskim vrednostima”.\n“Današnja odluka je prilika da lideri u Bosni i Hercegovini i regionu, s obzirom na činjenice, prednjače u odavanju počasti žrtvama i promovišu okruženje pogodno za pomirenje kako bi prevazišli nasleđe rata i izgradili trajni mir”, naveli su evropski zvaničnici. Borel i Varheji su dodali da je to “preduslov za stabilnost Bosne i Hercegovine i osnov za njen put ka EU”.\nPredsednik SAD Džozef Bajden je presudu Mladiću ocenio kao istorijsku jer “pokazuje da će oni koji čine stravične zločine odgovarati”. “Takođe (ta presuda) pojačava našu zajedničku odlučnost da sprečimo da se zverstva dešavaju bilo gde u svetu”, saopšteno je iz Bele kuće.\nDodao je da su SAD pomogle da se okonča sukob u BiH i privedu oni koji su činili zločine na prostoru bivše Jugoslavije kako bi se uspostavio “trajni mir u toj zemlji i regionu”.\n“Pravda i pomirenje su temelj mira i stabilnosti za budućnost, a današnja odluka je takođe važna potvrda da je to moguće. Iskreno se nadam da će lideri u regionu poštovati ovu presudu i pojačati njen značaj vladavine prava”, naveo je Bajden i dodao da se nada da će presuda biti neka vrsta utehe preživelima i porodicama nastradalih.\nOn je naveo da zločini počinjeni u BiH predstavljaju “jedno od najmračnijih poglavlja istorije posle Drugog svetskog rata”, preneo je Stejt department.\n“SAD će nastaviti da insistiraju na pravdi, uzajamnom poverenju i pomirenju kao temelju mira i stabilnosti”, dodao je Blinken.\nPremijerka Srbije Ana Brnabić izjavila je povodom presude Mladiću, da je Haški tribunal “politički sud”, ali je odbila da dalje komentariše presudu, navodeći da “mora da bude oprezna da ne bi odgovorom nanela štetu Srbiji”.\nBrnabić je ocenila da gde se “umeša” politika u pravosduje, tamo “pravda i pravo idu kroz prozor”. “Moja najveća zamerka, kada sam razgovarala s ljudima iz tog suda, bila je da sud nije doprineo pomirenju na Balkanu, već nas je od tog pomirenja udaljio, i čini mi se da smo dalje sada nešto što smo bili pre 26 godina”, ocenila je ona.\nBrnabić je navela da će današnji dan označiti “dodatne, dodatne i dodatne” pritiske na Srbiju.\nPremijer Kosova Albin Kurti ocenio je da presuda Mladiću poruka Srbiji da se negiranje ratnih zločina mora završiti. “Srbija ga je (Mladića) sakrila i prikazala kao heroja. Ali ova odluka podseća na to da poricanje prošlih zločina u Bosni i Hercegovini i na Kosovu od strane Srbije mora da se završi”, naveo je Kurti u pisanoj izjavi.\nSrpski član Predsedništva BiH Milorad Dodik izjavio je da presuda Ratku Mladiću nema mnogo veze sa pravom i pravdom. Dodik je ocenio da Haški tribunal “nije ostvario osnovne cilljeve svog nastanka, odnosno povećanje poverenja među narodima”.\n“Kakva je to pravda, ako ovu presudu u svojim domovima danas slušaju sa slobode Naser Orić, Ante Gotovina, Ejup Ganić, Atif Dudaković i mnogi drugi koji su počinili zločine prema Srbima”, istakao je on.\nPrema njegovim rečima, ovakvom presudom se pokušavaju postići mnoge stvari, a prva od njih je “očuvanje karijere onih koji su satanizovali srpski narod, zastupajući navode da su Srbi silovali 60.000 muslimanki”.\n“Mi Srbi moramo da naučimo da ne možemo da menjamo te stereotipe, dok su živi oni koji su ih kreirali ili ne budu mimo političke moći da o tome odlučuju”, kazao je Dodik. Još je naglasio da se “pokušava napraviti mit o Srebrenici”, koji se, kako je rekao, “nije desio”.\nPredsednica Republike Srpske Željka Cvijanović ocenila je da je tom presudom Haški tribunal “još jednom potvrdio ulogu antisrpskog suda, koji odgovornost za ratne zločine ne utvrđuje prema dokazima, već prema nacionalnoj pripadnosti optuženika”.\n“Da je suprotno, današnju presudu ne bi sa slobode pratili neki od najzloglasnijih haških optuženika, poput Nasera Orića, Ramuša Haradinaja, Ante Gotovine, kao i brojni drugi iz čijih zona odgovornosti su Srbi zauvek nestali”, istakla je Cvijanovićeva.\nPremijer RS Radovan Višković izjavio je da bi Mladić bio oslobođen da je “bilo prava i pravde”. “Očigledno da ovde nema ni prava ni pravde, a to nam je ko zna koliko puta potvrdilo naše dosadašnje iskustvo koje smo imali sa Haškim sudom i broj izrečenih presuda u odnosu na druge”, kazao je Višković.\nOn je ocenio da je ratno političko i vojno rukovodstvo RS nameravalo “imalo za cilj stvaranje etnički očišćene Bosne i Hercegovine, u kojoj bi oni stvorili potpuno drugačiji ambijent za realizaciju njihovih političkih ciljeva”. Prema njegovim rečima, sa tim političkim srpskim ciljevima BiH se suočava i u miru.\n“To jasno govori da Republika Srpska neće nikada biti samostalna niti nezavisna država, jer je teško poverovati da će bilo ko, bilo kada, priznati nešto što je nastalo na udruženom zločinačkom poduhvatu, koji je u realizaciji svojih ciljeva počinio i zločin genocida”, rekao je hrvatski član Predsedništva BiH.\nMinistarka spoljnih posloba BiH (SDA) Bisera Turković izjavila je da je presuda Mladiću konačna i istorijska, kao i da ima nemerljiv značaj za budućnost BiH i cele regije. “Ima nemerljiv značaj za budućnost BiH i cele regije, jer se samo na istini i pravdi mogu graditi trajni mir i stabilnost. Mladić je jedan od glavnih izvršitelja genocida i dobio je zasluženu kaznu”, navela je Turkovićeva.\nNavodeći da presuda “nije obuhvatila sve zločine i genocid u svim opštinama gde je počinjen”, ona je konstatovala da je prvi put u istoriji genocid nad Bošnjacima istražen, utvrđen i pravosnažno presuđen na međunarodnom tribunalu.\n“Biće zauvek upamćen i prepoznat kao opomena svetu i generacijama koje dolaze. Verujem da će ovo biti prilika i za vlasti Srbije i političare iz RS, koji negiraju genocid, da prihvate istinu, odbace zločinačku ideologiju, simbole i politiku te se okrenu evropskoj budućnosti”, ocenila je Turkovićeva.\n“Iako Misija prepoznaje današnju presudu kao pozitivan razvoj događaja, ostaje činjenica da mnogi zločini počinjeni tokom sukoba nemaju sudski epilog. Misija OEBS-a u BiH nastavlja da podržava pravosuđe BiH u procesuiranju slučajeva ratnih zločina u BiH”, navela je Kavalec.\nNova srpska demokratija, vladajuća stranka u Crnoj Gori, članica Demokratskog fronta, saopštila je da je presuda Ratku Mladiću sramna, a da je Mladić pobednik. “Haški tribunal je sramnom presudom generalu Ratku Mladiću samo potvrdio da je antisrpska tvorevina čija je isključiva namera da ljude koji su u jednom trenutku bili vođe srpskog naroda, predstavi kao krivce za građanski rat na području bivše SFRJ”, piše u saopštenju.\nNSD čiji je lider Andrija Mandić, istakla je da je Mladić posle svega “ostao pobednik”. “Njegov narod je zahvaljujući njemu i drugim značajnim ljudima slobodan, iz velike borbe stvorena je naša Republika Srpska i to su činjenice koje ne može poništiti bilo kakav sud, niti bilo kakve lažne optužbe”, zaključila je ta partija.\nOpozicione stranke u Crnoj Gori – Demokratska partija socijalista (DPS), Socijaldemokratska partija (SDP), Socijaldemokrate (SD) i Bošnjačka stranka (BS) – pozdravile su presudu Mladiću.\nDPS Mila Đukanovića je i ocenila da “nije osuđen samo ratni zločinac, već je osuđeno čitavo jedno zlo vreme na Balkanu, koje se ne sme ponoviti, ali ni zaboraviti”.\n“Ono mora ostati večita opomena svima. Iako nema dovoljno velike kazne za stravične počinjene zločine, niti će njome biti vraćeni ljudski životi, ova presuda jeste svojevrsno zadovoljenje pravde prema žrtvama i njihovim porodicama, posebno prema preživelima u masakrima, koji su imali dovoljno snage da kroz svedočenja u ovom i drugim dugogodišnjim procesima ponovo prožive neljudski pakao iz kojeg su jednom uspeli da se spasu”, navela je DPS.\nReis Islamske zajednice u Crnoj Gori Rifat Fejzić poručio je povodom konačne presude Ratku Mladiću, da to nije presuda jednom narodu. “Ovo nije presuda jednom narodu. Ovo je presuda jednom zločincu, njegovoj ideji i sledbenicima”, napisao je Fejzić na Tviteru.\n“Vlada Republike Hrvatske takođe izražava žaljenje i nezadovoljstvo što Ratko Mladić nije optužen i osuđen za brojna zlodela počinjena tokom agresije na Republiku Hrvatsku, gde je započeo svoj krvavi pohod nastavivši ga u Bosni i Hercegovini”, ističe se u saopštenju.\nTakođe se izražava nada da će “presuda doneti barem delimičan mir i satisfakciju žrtvama zlodela Ratka Mladića i članovima njihovih porodica”.\nOznakeEU Presuda Ratko Mladić reakcije SAD Srbija Zapadni Balkan


Srđan Škoro u petak na tribini "Oslobođenja": "Ostavka Aleksandra Vučića – ili pobuna" - Politički.rs\nSrđan Škoro u petak na tribini “Oslobođenja”: “Ostavka Aleksandra Vučića – ili pobuna”\nU sklopu programa „Razgovor s narodom“ pokret Oslobođenje ovog petka poziva na tribinu pod naslovom „Ostavka Aleksandra Vučića – ili pobuna“, na kojoj će govoriti novinar Srđan Škoro.\n„Pokret Oslobođenje nedavno je izneo plan po kome Vučićeva ostavka mora da bude cilj svih opozicionih aktivnosti, jer je upravo Vučić vrh kriminalne piramide. Njegov režim neće pasti na izborima, jer mafija nikada neće organizovati izbore koje može da izgubi“, rekao je tim povodom lider Oslobođenja, Mlađan Đorđević.\nKako je istakao, drago mu je što sve više ljudi shvata i počinje da podržava njihovu ideju.\n„Nama ne trebaju pregovori o izbornim uslovima, cenzus od 3 posto ili 10 minuta na RTS-u. Za opstanak Srbije je ključno da se ovaj režim smeni i da njegova vrhuška podnese ostavku“, dodaje Đorđević.\nTribina će se održati u petak, 8. oktobra sa početkom u 19 časova, u prostorijama pokreta Oslobođenje u Beogradu, na adresi Takovska 23.\nIz Oslobođenja naglašavaju da će zainteresovani moći da prate direktan prenos događaja na fejsbuk stranici pokreta, kao i na jutjub kanalu Srbin info.\nTagged: ALEKSANDAR VUČIĆ, POKRET OSLOBOĐENJE, RAZGOVOR S NARODOM, SRĐAN ŠKORO, TRIBINA


Dok sindikati RS-a spremaju generalni štrajk, političari slave na Jahorini - Klix.ba\nBiH Dok sindikati RS-a spremaju generalni štrajk, političari slave na Jahorini\nDok sindikati RS-a spremaju generalni štrajk, političari slave na Jahorini\n14.1.2013. u 11:35\nPrazne gradske ulice, zaključana vrata entitetskih i opštinskih institucija, javnih preduzeća, a potom i privatnih firmi, slika su Republike Srpske ovog 14. januara.\nOdlukom Vlade ovog bosanskohercegovačkog entiteta, zbog proslave Pravoslavne nove godine, u Republici Srpskoj danas je još jedan neradni dan.\nKafići u gradovima tokom protekle noći kad se čekala Pravoslavna nova godina bili su puni, zora se dočekala uz „cajke“, pivo i obilje petardi, a jutrošnja glavobolja svakodnevnica je većine građana i bez slavlja.\nIako ekonomska kriza sve više uzima danak, koji se prelama preko leđa stanovništva, Grad Banjaluka je za proslavu Pravoslavne godine na otvorenom, odnosno za muziku, vatromet i besplatno piće izdvojio je sedam hiljada KM.\nOvaj primjer slijedio je i Novi Grad (Bosanski Novi), dok je većina ostalih lokalnih zajednica, ipak, odlučila da shodno ukupnoj ekonomskoj situaciji, odustane od organiziranog narodnog slavlja.\n"U Republici Srpskoj kao da se živi i dalje u dva svijeta, koje je vlast projektovala ovdje prije pet, šest godina. Jedan je onaj koji je govorio o blagostanju bez ikakvog utemeljenja, a drugi koji pokazuje da je BiH među dvadeset najnepoželjnijih zemalja za život. Ali, niko i dalje ne želi da se suoči s tim, niko ne želi da jasno kaže kako se zapravo živi", kazala je za agenciju Anadolija analitičarka fondacije "Friedrich Ebert" Tanja Topić.\nEkonomista Saša Grabovac upozorava da neradni dani loše utiču i na ukupni privredni ambijent, jer s obzirom na situaciju u kojoj se nalazimo, svaki neradni dan "RS više nego skupo košta".\nProcjene ekonomskih analitičara ukazuju da kada se u obzir uzme broj zaposlenih, njihova prosječna zarada, promet preduzeća i broj neradnih dana, privreda i budžet RS-a po jednom neradnom danu izgubi i do dva miliona maraka.\nOdnosno, tako će samo u prvoj polovini januara biti izgubljeno skoro polovina od 52 miliona KM, koje je Vlada planirala kao budžetsku uštedu u 2013. godini smanjujući plate 40 hiljada radnika u prosvjeti, policiji, upravi i pravosuđu za deset posto.\nI dok sindikat navedenih budžetskih korisnika, zbog smanjenja plata, za 21. januar najavljuje generalni štrajk, političare u Republici Srpskoj to previše ne zabrinjava.\nNakon dočeka 2013. godine, većina njih se i proteklog vikenda ponovo uputila na Jahorinu, kako bi u nekom od tamošnjih hotela proslavili Pravoslavnu novu godinu. Sa mjesečnim primanjima, koja su često veća od godišnje plate radnika u realnom sektoru ili uslužnim djelatnostima, političari sebi to mogu priuštiti.\nAli, gorak ukus u ustima ostavlja "preporuka" koju je u nedjelju, upravo s Jahorine uputila zastupnica SNSD-a u državnom Parlamentu Dušanka Majkić.\nKako bi očuvali zdravlje i bili u dobroj kondiciji, po njenom savjetu, "građani RS-a bi si tokom ovog januara svakako trebali priuštiti, poput nje, prvo boravak u Banji Vrućici kod Teslića, a potom i zimovanje na Jahorini".\nJedino što političarka Majkić nije kazala jeste od čega građani da to plate.


LEGENDA SRPSKOG FUDBALA ISPROZIVALA "ORLOVE" KAO NIKO! Na televiziji UŽIVO pobesneo, kritikovao fudbalere, a za kapitena imao posebno UVREDLJIVO poređenje\nLegendarni srpski fudbaler Stanislav Karasi bio je iznerviran, besan i neraspoložen nakon poraza "orlova" od Škotske u Beogradu sa 6:5 nakon penala.\nProćiće najmanje 24 godina od prethodnog i potencijalnog budućeg učešća na Evropskom prvenstvu, a to nikako ne prija velikanu našeg fudbala.\nNe da nije štedeo igrače nakon poraza, nego je imao i posebno uvedrljivo određenje za Dušana Tadića, kapitena naše selekcije.\n- Oni su pokazali da nije dobro napravljena reprezentacija, Gudelj je igrao levog beka, nezamislivo, jedan igrač koji izgara na sredini terena, koji može da odgovara borbi Škotima, stoji sa strane. Drugo, dva igrača koja su u špicu napred, pogotovo kapiten, ja sam rekao sinoć u mom društvu gde sam gledao utakmicu, kao baletan. Tako možeš nonšalantno da igraš u Ajaksu, ne u reprezentaciji. On određuje sve, a ništa ne radi. Mnoge stvari nisu funkcionisale - ističe Karasi, koji nije štedeo ni selektora.\nDA LI JE SRBIJA OŠTEĆENA NA POSLEDNJEM PENALU MITROVIĆA?! Spornu scenu svi vraćaju UNAZAD, a evo zbog čega je REAKCIJA golmana postala hit na društvenim mrežama /VIDEO/\nNa ovome se nije zaustavio, što samo govori da se i sam oseća kao i čitava država - baš, baš razočarano.\n- U pravu je Tumbaković što kaže da je ljut na igrače, ali on je postavio te igrače. Mi smo imali neke živosti tek u nekom momentu kada je počeo da menja, kada je ubacio Mladenovića, a Gudelj igrao u sredini. To je trebalo od početka da se igra. Očigledno da ovi igrači koji igraju u reprezentaciji, ne mogu da igraju sa ovim igračima našim. Jer to su lažne vedete. Oni igraju u svojim klubovima sa boljim igračima, zato igraju dobro. Imaju i svoje novinare koji pišu i izmišljaju, to je jedna mašinerija - besan je Karasi.\nKOŠMARNA SEZONA ZA DUŠANA TADIĆA! Agonija Ajaksa sve dublja - novi udarac zadao Utreht!


SAD sprovele prve vazdušne udare na provladine snage u Siriji! - Princip | Princip\nTags: konvoj, Provladine snage, Sirija, Vazdušni udari\nSAD su sprovele prve vazdušne napade na provladine snage u Siriji, štiteći tako snage prozapadne opozicije (FSA) od eventualnog napada.1\nAmerički zvaničnici su potvrdili da su njihovi avioni sproveli vazdušne udare na konvoj u blizini pobunjeničke baze Tanf, u blizini granice sa Irakom. Glavni razlog za ovakvu reakciju je taj što su u ovoj bazi takođe smešteni američki i britanski komandosi, koji su se više puta našli na udaru militanata ID-a.\nAmerikanci su navodno prvo upozorili konvoj da obustavi kretanje ka bazi Tanf, a potom obavestili Ruse o situaciji na terenu. Međutim, reakcije su izostale sa ruske strane a konvoj se nije zaustavio. Tada su sprovedeni vazdušni napadi na konvoj.2\nLokalni izvori tvrde da su u konvoju najvećim delom bili borci Hezbolaha, ali i članovi Sirijske arapske armije.


Janković: Borba za fer izborne uslove osnovna tema za saradnju sa DS | Autonomija\n"Sprečiti zloupotrebe koje izbore, kako ih sada vlast sprovodi, čine čistom krađom"\nLider Pokreta slobodnih graana (PSG) Saša Janković ocenio je danas da je nakon izbora novog rukovodstva saradnja sa Demokratskom strankom (DS) moguća i da osnovna tema svih razgovora mora da bude borba za fer izborne uslove, ali da to zavisi od toga u kom će pravcu ići ta stranka.\nU izjavi za agenciju Beta, Janković je rekao da PSG i DS imaju političko-vrednosne sličnosti na kojima bi se mogla graditi bliža saradnja.\n„Izjave Dragana Šutanovca da će DS svoje predloge za izmenu Ustavu slati Aleksandru Vučiću, odluka da ne bojkotuje izbore u Pećincima, već da na njih ide u koaliciju sa Nenadom Čankom bili su samo deo razloga zbog kojih smo se distancirali od Demokratske stranke. Mislima da Lutovac razmišlja drugačije„, rekao je Janković.\n„Pokret slobodnih graana će opoziciji predložiti niz ozbiljnih izmena izbornog procesa radi sprečavanja zloupotreba koje izbore, kako ih sada vlast sprovodi, čine čistom krađom“, dodao je predsednik PSG.\nJanković je dodao da bi iza tih izmena mogle da stanu sve opozicione stranke, a i „međunarodna zajednica, iz principijelnih razloga, ne bi mogla da ih ne podrži“.


Vreme 848 - Kineski predsednik u ruskoj prestonici: Brak iz racuna -->\nKineski predsednik u ruskoj prestonici >\nSimbolično, poslednji dogovor koga su Putin i Hu objavili tiče se zajedničke kosmičke misije na Mars 2009. godine, sa nadom da će ona doprineti boljem razumevanju istorije Sunčevog sistema i porekla Zemlje, i sa praktičnim ciljem da pokaže svetu kako je strateško partnerstvo više nego dinamično, toliko da se sa Zemlje seli i u kosmos\nUoči prošlonedeljne posete Hu Đintaoa Rusiji, svi koje međunarodna politika zanima mogli su da osete pravi globalni geopolitički suspense. Međusobni odnosi, interakcija i zajedničko istupanje na međunarodnoj sceni Rusije i Kine doživeli su neverovatno ubrzanje tokom poslednje dve godine. Hoće li ovoga puta slediti još jedna samouverena i kristalno jasna deklaracija protiv američkog imperijalizma? Ili će dve sile odlučno pružiti ruku Indiji i pozvati je da se priključi strateškoj trojnoj alijansi? Možda zajedničko redefinisanje "toplo-hladno" odnosa prema Iranu, ili, za nas bitno, jasni znaci da veto jeste opcija u slučaju Kosova uoči zasedanja Saveta bezbednosti? U najmanju ruku, najava nekih novih spektakularnih zajedničkih vojnih vežbi sa porukom da se za sve vezano za Centralnu Aziju (i Tajvan) prvo pitaju Moskva i Peking, pa tek onda Vašington?\nE pa ne baš... Čak su se i ruski i kineski mediji, oni kontrolisani od strane države, namučili da napune stranice nečim što bi po značaju odgovaralo susretu šefova možda dve od tri najvažnije države na svetu. Čini se, ova tri dana bila su popunjena uobičajenim kurtoaznim izjavama o saradnji i unapređenju bilateralnih odnosa i zaključenjem poslovnih ugovora, te zvaničnim otvaranjem "Godine Kine" u Rusiji, tokom koje će partneri "pogurati" brojne projekte i saradnju na području kulture, nauke, obrazovanja, medija i biznisa. Nije to malo, ali mnogo manje spektakularno u odnosu na prethodne susrete tokom kojih su, na primer, objavljene zajedničke deklaracije o multipolarnom svetu i zaključeni sporazumi o podeli značajnog dela teritorije, do tada spornog decenijama.\nDa li su odnosi dve sile dostigli vrhunac, pa se njihovi ostali interesi, izvan trenutnog opsega saradnje, bitno razlikuju? Šta Rusija i Kina zapravo hoće jedna od druge?\nPRAGMATIZAM UMESTO IDEOLOGIJE: Trenutni "bolji nego ikada" odnosi koje zvaničnici na obe strane ponosno ističu, zaista su vredni pažnje. Nikada ranije u istoriji Kina i Rusija nisu bile na manje-više ravnoj nozi, i tu treba tražiti glavni uzrok. U davna, zlatna vremena snažne kineske carevine do otprilike XVIII veka, moćne ruske države nije bilo, ili je bila tek u povoju. Od tog vremena dalje, izolovanost i dekadencija pekinškog dvora i pritisak kolonijalnih sila gurnule su Kinu u bezdan iz koga se teškom mukom još i dan-danas vraća na lidersku poziciju u regionu i svetu, dok su teritorijalna ekspanzija i modernizacija ruske države napravile Rusiju i SSSR prvorazrednom svetskom silom. Veliko prijateljstvo u XX veku trajalo je do šezdesetih godina, kada su suviše očinski stav Rusije prema Kini iliti ideološka dekadencija Kineza (zavisi čije mišljenje čujemo) doveli do otvorenog neprijateljstva, praćenog nešto kasnije sunovratom obeju sila i propadanjem njihovih državnih i ideoloških sistema.\nKrajem devedesetih, Rusija je raščistila sa svojom SSSR-ZND prošlošću, dok je reformisana Kina konačno dobila kritičnu masu dovoljnu da se ponovo angažuje na međunarodnoj sceni. Obe države su u tom trenutku kao prvorazredni interes označile jačanje sopstvenog uticaja i uspostavljanje kontrole u (zajedničkom) komšiluku, i otuda je proizašla Šangajska organizacija za kooperaciju (ŠOS), koja osim Kine i Rusije uključuje još Kazahstan, Kirgistan,Tadžikistan i Uzbekistan, dok su Iran, Pakistan i Indija pridružene članice posmatrači. U toku nekoliko poslednjih godina ŠOS se jasno profilisao kao organizacija koja za cilj ima regionalnu saradnju na svim nivoima, a ponajviše u sektoru bezbednosti i sprečavanju uplitanja "spoljnih" faktora u regionalnu politiku, odnosno kako su to čelnici ŠOS-a formulisali – "borba protiv terorizma, separatizma i religijskog fanatizma". Iliti, kako se to čita na Zapadu, "borba za očuvanje autoritarnih režima, očuvanje državnih teritorija na uštrb demokratije i istorijskih prava drugih naroda i – izbacivanje SAD iz regionalne politike". Može svako da bira koja mu se definicija više sviđa, ali je sigurno da i dan-danas srž rusko-kineskih odnosa leži upravo u ostvarenju sopstvenih ambicija na međunarodnoj sceni (po sistemu "zajedno smo jači") i zalaganju za multipolaran svet.\nTako, kada je reč o Iranu, Severnoj Koreji i ostalim regionalnim i svetskim pitanjima, Kina i Rusija imaju uglavnom identične stavove. Otuda Rusiji ne smetaju diskutabilna ljudska prava, jednopartijsko uređenje, precenjen juan i ostale kineske karakteristike koje su trn u oku zapadnih zemalja. Kina se, opet, ne uključuje u osude Putinovog razračunavanja sa političkim neistomišljenicima "sopstvenim" metodama, ili ruske politike pritiska na Belorusiju, Ukrajinu i Gruziju, tokom pregovora o ceni gasa. Ni jednoj ni drugoj ne smeta kada, na primer, uzbekistanski predsednik, slamajući građanske proteste, ostavi nekoliko stotina svojih sugrađana mrtvih. Očigledno, dani ideološkog zanosa kao osnove prijateljstva iz polovine prošlog veka su prošli i sada je duh pragmatizma, ono što daje život i energiju kinesko-ruskom savezništvu.\nKOD HUA NA ČAJU: Ruski i kineski predsednik na otvaranju "Godine Kine" u Moskvi\nEKONOMSKA (NE)JEDNAČINA: Takav pragmatizam dolazi do izražaja i na ekonomskom nivou, koji je drugi kamen temeljac kinesko-ruskog strateškog partnerstva: jednostavno, Rusija i Kina su toliko različite i toliko kompatibilne koliko i jin i jang. To se posebno odnosi na vojni i energetski sektor. U tehnološkom smislu generalno zaostala kineska armija našla je sebi sjajnog dobavljača u Rusiji, koja je opet jedan od načina da napuni državnu kasu posle sloma devedestih našla u prodaji više oružja i malo manje ratnih tehnologija.\nAvioni, raketni sistemi, mornarička oprema itd., tako već godinama putuju u pravcu Zapad–Istok ozbiljno doprinoseći nervozi na Tajvanu, u Japanu i u Americi, svedocima neverovatno brzog povećanja vojnih opcija koje Peking sada ima na raspolaganju. U suprotnom smeru teku milijarde dolara zarađene stranim, ironično, dobrim delom američkim, japanskim i tajvanskim investicijama.\nIsti obrazac sledi i u trgovini energentima i tehnologijama za proizvodnju energije. Globalno, drugi najveći proizvođač je našao po meri drugog najvećeg potrošača. Rusija pre svega izvozi naftu i prirodni gas, i obim izvoza u Kinu vrtoglavo raste svake godine. Kinezi, u trci protiv sebe samih, nemilice ulažu milione dolara u skupu infrastrukturu potrebnu za poizvodnju i transport sibirske nafte, neophodne da pogura privredni rast od desetak procenata godišnje. Uz sve to, Rusi su dobili nekoliko tendera za izgradnju ili održavanje postrojenja za proizvodnju energije nuklearnim putem, a isto tako i izvoze znatne količine struje preko granice u najsevernije kineske provincije. Naravno, milijarde se i dalje prelivaju u rusku riznicu, gde su više nego potrebne za čuvanje socijalnog mira i izgradnju infrastrukture potrebne da Rusija izbalansira svoj privredni portfolio kojim trenutno dominiraju energenti.\nS druge strane, siromašni Rusi nemaju mnogo izbora nego da svoje pokućstvo obnavljaju aparatima i garderobom po najprihvatljivijim cenama, a tu su Kinezi više nego spremni da se nađu.\nPOVERENJE: Tako, kada se pogleda na ono što obe strane dobijaju međusobno dobrim odnosima i saradnjom, čini se da je prijateljstvo dobro utemeljeno i da je stabilno. Međutim, postoji jedan problem, koji u nekom trenutku može da potkopa sve napore na obe strane: reč je o poverenju. I među velikima trajna se veza gradi na poverenju, a toga u rusko-kineskim odnosima, uprkos ŠOS-u i saradnji u tako osetljivim sektorima kao što su bezbednost i energija, jednostavno nema.\nČak i više od osećanja nesigurnosti koje proizlazi iz činjenice da u komšiluku imate zemlju gabarita i snage kakve su Kina ili Rusija. Rusija je sa Kinom ratovala i pridružila se kolonijalnim silama u njenom rasparčavanju u periodu posle Opijumskih ratova. I dan-danas, deo prvobitnih 600.000 kilometara kvadratnih teritorije, otetih od tadašnje carske Kine, jeste ruska teritorija, i to Kinezi ne zaboravljaju. Dodatni pritisak na ovo pitanje stvara se depopulacijom ruskog dalekog istoka, bar što se tiče ruskog življa. Vakuum popunjavaju kineski emigranti, polako ali sigurno menjajući demografsku sliku, praveći od pograničnog regiona bure baruta koje pre ili kasnije može da eksplodira.\nIsto tako ponosni Rusi teško mogu da prihvate da je mlađi brat u pohabanoj odeći iz dana Marksa i Engelsa postao podgojeni poslodavac sa dubokim džepom, dok nekada velika Rusija ispada poput nekakvog dobavljača maltera za kuću koju ovaj gradi. I zaista, u poslednje vreme su učestali glasovi ruskih zvaničnika da je sadašnja struktura trgovine neodrživa i da Rusija, umesto pukog izvoznika prirodnih resursa i vojne opreme, mora zauzeti ravnopravnije mesto u ovoj jednačini.\nS druge strane, Kinezima nesigurnost uliva ruska nepredvidivost. Za razliku od kineskog pristupa, koji se može opisati našom uzrečicom "tiha voda breg roni" i koji krase spremnost na saradnju i kompromis, Rusi još uvek forsiraju politiku sile. Kinezi sigurno ne bi voleli da ogroman priliv nafte, gasa i struje iz Rusije bude doveden u pitanje kada baćuške jednog dana odjednom požele da povećaju cenu svog glavnog izvoza, što je već viđeno nekoliko puta u poslednje vreme; ili možda, prilikom neverovatne ali ne i nemoguće eskalacije nesporazuma oko ruskog dalekog istoka, ili nečeg drugog.\nNaravno, odnosi Rusije i Kine ne mogu se posmatrati odvojeno i od odnosa koje one pojedinačno imaju sa SAD, koje po nekim znacima sve više prihvataju Kinu kao svog partnera, pa je, eto, čak došlo i do redovnih konsultacija u visokim vojnim krugovima, bliske kooperacije u severnokorejskom problemu, a ekonomska razmena između SAD i Kine sve vreme višestruko premašuje rusko-kinesku, i obuhvata mnogo raznovrsniji i tehnološki napredniji asortiman proizvoda i usluga. Rusi su toga svesni, kao i Kinezi činjenice da SAD još uvek imaju način da utiču na odluke u Kremlju, što stoji, sluti se, iza nedavnog zahlađenja odnosa između Moskve i Teherana.\nMEDENI MESEC NA PLANETI MARS: Utisak je da rusko-kineska sprega nije ni tako jaka ni tako slaba kako bi se nekom moglo učiniti, već kompleksna, sa raskrsnicama, problemima i izazovima utkanim u saradnju i pokušaje da se postignu ambiciozni ciljevi koji bi ojačali obe strane. To je međuodnos nastao iz potrebe, ne iz ljubavi, i koji, u interesu i Moskve i Pekinga, treba i mora da jača. To sigurno nije lako, i za to je potrebno da se iskoristiti sav potencijal koji trenutni obim saradnje nudi, kao što je neophodno naći i nove zajedničke interese i dalje preplitati ljudske, prirodne i ekonomske resurse, znanje i umeće obe strane.\nOtuda, iako ne bombastični koliko se očekivalo pre moskovskog susreta, detalji dogovora načinjeni tokom posete kineskog predsednika i njegove delegacije Kremlju, dobar su znak da je duh saradnje i dalje više nego živ i da, bar za sada, nema nikakvog zahlađenja u međusobnim odnosima. Više od toga, napravljeni su koraci u pravcu traganja za lekom protiv anomalija koje trenutno postoje.\nObe strane obavezale su se da će trgovinska razmena dostići najmanje 60 milijardi dolara do 2010, gotovo dvostruko više nego u 2006. godini (33 milijarde amer. dolara). Predsednici su nadgledali potpisivanje 21 poslovnog ugovora vrednih više od četiri milijarde dolara, uglavnom za dugoročne isporuke energenata i čelika kineskim kompanijama. Novi dilovi za transport nafte sa ambicioznim ciljevima su isto tako potpisani između železničkih sistema na obe strane.\nU pokušaju da se već ovom prilikom utre put diversifikaciji proizvoda kojima se trguje, objavljeni su planovi za skoro kreiranje slobodnih ekonomskih zona u ruskim pograničnim oblastima, koji bi rezultirali kapitalnim kineskim ulaganjem u ruski daleki istok. Kinezi, koji imaju iskustvo od 30 godina sa slobodnim ekonomskim zonama i koji svoj vrtoglavi ekonomski uspeh u dobrom delu mogu da zahvale njima, ne samo da će uložiti 12 milijardi dolara do 2010. već i svoje iskustvo u izgradnju potrebne infrastrukture i stvaranje povoljnog zakonskog okruženja. Sa istim ciljem u protokolu se našao i sajam tokom koga su za stotinak industrijskih giganata iz Kine probrane ruske firme izlagale svoje proizvode, od raznoraznih mašinerija do kućnih aparata i auto-delova.\nSimbolički, Huova poseta počela je ceremonijom otvaranja "Godine Kine" u Rusiji. Na obe strane se nadaju da će to doprineti boljem razumevanju i zbližavanju dve strane – sa praktičnim ciljem da smanji nepoverenje i tenziju koji sada postoje. Takođe simbolično, poslednji dogovor koji je objavljen tiče se zajedničke kosmičke misije na Mars 2009. godine, sa nadom da će ona doprineti boljem razumevanju istorije Sunčevog sistema i porekla Zemlje, i sa praktičnim ciljem da pokaže svetu kako je strateško partnerstvo više nego dinamično i jako, toliko da se sa Zemlje seli i u kosmos. Saradnja na tako ekskluzivnom bezbednosno-tehnološkom projektu može biti samo najava daljeg približavanja dva džina sa Istoka.\nLustracija i smena generacija\nGodišnjica Foklandskog rata >\nČija (li) su ostrva


Podneta krivična prijava protiv Grčića: Oštetio EPS za 500 miliona evra - Ozon Media\nMinistarka i potpredsednica Vlade Srbije Zorana Mihajlović podnela je krivičnu prijavu protiv bivšeg v.d. direktora „Elektroprivrede Srbije“ Milorada Grčića.\nPrijava je podneta zbog toga što je, kako se navodi, nesavesnim postupanjem i prekoračenjem svojih ovlašećenja naneo državi štetu od više od 500 miliona evra i ugrozio njen bezbednosni sistem.\nU dokumentu do kog je došao portal Nova.rs, navedeno je da je Grčić obmanuo predsednika Srbije, Vladu Srbije i nadležno ministarstvo kad je rekao da je EPS spreman za zimsku sezonu, objavio je portal.\nPozivajući se na izbore u pravosuđu, navedeno je da je prijavu protiv Grčića podnela ministarka i potpredsednica Vlade Srbije Zorana Mihajlović, koja ga je optužila da je prekoračio granice službenog ovlašćenja i nesavesno postupao u vršenju službe.\n“On (Grčić) je ugrozio energetsku, a time i državnu bezbednost Republike Srbije i naneo štetu od preko 500.000.000 miliona evra, čime je za ovaj iznos doveden u opasnost državni budžet, što će se odraziti u narednim mesecima”, navodi se u prijavi.\nIz ministarstva stižu optužbe da je Grčić lažnim prikazivanjem predsedniku, vladi i ministarstvu izjašnjavao pozitivno o spremnosti kapaciteta, naveo je portal Nova.rs.\nDalje se navodi da je Grčić, tokom posete predsednika Srbije Aleksandra Vučića TENT-u B, 11. novembra 2021, obavestio prisutne da je na deponiji TE bilo 1,5 miliona tona uglja prihvatljivog kvaliteta, čime je garantovao da je sistem spreman dočekuje zimu i da će rad istog biti pouzdan.\nOn je, kako se navodi, naglasio i da neće biti potrebe za dodatnim uvozom električne energije.\nDalje se navodi da nije organ u Vladi Srbije nije dobijao informacije o problemima o snabdevanju ugljem ili nekim drugim problemima.\nPrvi put su informacije dostavljene kad se dogodio kolaps 12. decembra prošle godine.\n“Na osnovu utvrđenog konstatuje da su sva izveštavanja uprave JP EPS bila netačna i neistinita, čime je državni vrh doveden u zabludu. Time je direktno ugrožena energetska bezbednost Republike Srbije, a taj problem je prevaziđen iznuđenom kupovinom električne energije i energenata po izuzetno visokim cenama radi održavanja u radu blokova u funkciji, kao i radi pokretanja blokova van funkcije”, navodi se u dokumentu.\n100 godina fudbalskog kluba “Radnički”


Mögglingen (b Gmünd) Bahnhof : hoteli blizu, fotografije, adresa, Немачка plan, blizu, rezervacija\nMögglingen (b Gmünd) Bahnhof (Немачка)\nPoÅ¡tanski kod: 73563\nGrad: MÃƒÂ¶gglingen (b GmÃƒÂ¼nd)\nNalazi se u ulici Bürglestr. 13, pozicija mu je istok za grad Bobingen an der Rems, a od centra je udaljen samo 7 minuta hodom.Stil ovog hotela za grad Bobingen an der Rems je Povoljan, a kategorija tNastavakri zvezdice. U njemu ćete naći razne usluge, kao što su: n.a..Sakrijte\nNa 35 minuta kolima udaljenosti od centra grada, ovaj hotel se nalazi u ulici Buerglestrasse 13, a pozicija mu je jugoistok za grad Hirschbach. Sve to ga čini idealnim za otkrivanje grada i okoline.StNastavakil hotela GAESTEHAUS SCHWEIZERHOF je Porodičan, a pruža pun komfor i usluge kao što su: n.a.. Pripada hotelskom lancu XW.Ovaj hotel pruža i posebne pogodnosti, kao što je na primer: tereni za golf u blizini.Sakrijte\nStil ovog hotela za grad Aalen je Luksuzan, a kategorija tri zvezdice. U njemu ćete naći razne usluge, kao što su: Restoran, Room Service, Bar, Novine, Sobe za nepušače, Perionica, Posluženje doručka Nastavaku sobi , Besplatan parking, Ekspres prijava/odjava gostiju, Samo za nepušače, Televizija, Klimatizovano.Nalazi se u ulici Bodenbachstr. 8/1, pozicija mu je severozapad za grad Aalen, a od centra je udaljen samo 11 minuta kolima.Ima brzu internet konekciju.Ovaj hotel pruža i posebne pogodnosti, kao što je na primer: vrt.Uživajte u pogodnostima koje ovaj hotel pruža, kao što je na primer sauna. Korisne informacije:U ovom hotelu biće Vam na raspolaganju parking uz naplatu.Sakrijte


Arsenal i Valensija pomogli srpskom fudbalu! - Sportske.net\nSjajne vesti stigle su za srpski fudbal iz Engleske i Španije. Srpski šampion i osvajač Kupa profitiraju od sezone 2020/2021.\nRadnik nikad bolji u Super ligi, može li da iznenadi Zvezdu?Voši i Radničkom nije ispunjena želja!Voši i Radničkom nije ispunjena želja!Ako je i bilo sumnje - Poznat termin "večitog derbija"!Ako je i bilo sumnje - Poznat termin "večitog derbija"!\nRezultati koje su fudbaleri Arsenala i Valensije ostvarili večeras u revanš mečevima šesnaestine finala Lige Evrope imali su veliki značaj i za srpski klupski fudbal.\nOd ključnog značaja bilo je da BATE Borisov i Seltik ne osvoje bodove i poprave nacionalni koeficijent svojih zemalja, kako Belorusija i Škotska ne bi "preskočili" Srbiju na UEFA pristupnoj listi.\nPošto su pomenute zemlje ostale bez predstavnika u Evropi, sada je jasno da će Srbija ostati na devetnaestom mestu UEFA liste nacionalnih koeficijenata, a to znači da će i srpski klubovi biti u boljoj poziciji 2020/2021.\nDevetnaesta pozicija na UEFA listi nacionalnih koeficijenata garantuje šampionu Srbije start od drugog kola kvalifikacija za Ligu šampiona.\nVicešampion i trećeplasirani svakako će startovati, kao i do sada, od prvog kola kvalifikacija za Ligu Evrope, ali će profitirati osvajač Kupa jer će on startovati od drugog kola kvalifikacija za drugo po kvalitetu evropsko takmičenje.\nTo znači da će šampion Srbije i osvajač Kupa na leto 2020. godine imati duže vremena za pripremu prvih evropskih utakmicama, a to znači i nešto više vremena za odmor posle sezone 2019/2020.\nSrbija je i dalje daleko od dva predstavnika u kvalifikacijama za Ligu šampiona, a više o toj temi mogli ste da čitate OVDE!


Sistem kontrole pristupa – CSS\n
Token
 \nZvučnik

\nKamera

\nWi Fi ruter

\nRešenja sistema kontrole pristupa koja projektujemo i implementiramo, prilagodljiva su različitim restriktivnim oblastima ili delovima objekata, na aerodromima, poslovnim zgradama, industrijskim objektima, zdravstvenim i školskim ustanovama…\nSavremene tehnologije dozvoljavaju uključivanje različitih nivoa kontrole, omogućavajući podizanje nivoa sigurnosti za specijalne oblasti na najviši nivo. Naša rešenja se lako integrišu sa poslovnim aplikacijama korisnika. Podaci se kolektuju u jedinstvenu bazu podataka i omogućeno je korišćenje od strane drugih aplikacija. Fleksibilnost sistema omogućava integraciju sa ostalim sistemima tehničke zaštite, podižući bezbednost na najviši mogući nivo.\nNeophodni u savremenom okruženju\nNarastajuća potreba da se zaštite objekti, ili pojedini delovi objekata, fleksibilno radno vreme, kao i limitiranje mehaničkih brava, čine sisteme kontrole pristupa neophodnim u savremenom poslovnom okruženju. Posedovati savremen sistem kontrole pristupa ne znači samo zaštititi objekte, ili pojedine delove objekta od neovlašćenog pristupa, to takođe znači da zaposleni i posetioci mogu pristupiti određenim segmentima u određeno vreme i uz minimalne prepreke.\nInvestiranje u sofisticiranu tehnologiju je ključno u zaštiti imovine, zaposlenih, posetilaca, i ima bitnu ulogu u poslovnom uspehu svakog preduzeća.\nSistemi kontrole pristupa imaju važnu ulogu i prilikom vanrednih događaja, usmeravajući ljude ka bezbednim zonama, a onemogućavajući pristup restriktivnim delovima objekta.\nPrilagođeni različitim aplikacijama\nSistemi kontrole pristupa koje Custom Security Systems nudi svojim klijentima su fleksibilni, prilagođeni različitim aplikacijama. Tako se sistemi kontrole pristupa mogu prilagoditi aerodromima, bolnicama, obrazovnim ustanovama, poslovnim zgradama, a onemogućavajući pristup restriktivnim delovima objekta.\nZahvaljujući stabilnim komponentama, u stanju smo da sistem proširimo i dogradimo u skladu sa vašim security potrebama.\nCustom Security System nudi integraciju sistema kontrole pristupa, sa ostalim sistemima tehničke zaštite objekta, što stepen zaštite podiže na najviši mogući nivo.


Novi jak zemljotres kod Drača\nNovi zemljotres jačine 5,1 stepen prema Rihterovoj skali pogodio je šire područje Drača u Albaniji, što je jedan od najsnažnijih potresa u tom regionu nakon razornog potresa u utorak, koji je odneo najmanje 40 života.\nPo treći put pljačka vozila Henderson za prevoz novca u Leposaviću\nJutros oko 11 časova, u selu Dren u opštini Leposavić, opljačakano je vozilo firme „Henderson“ koja prevozi novac za potrebe banaka. Trenutno nema potvrde o preciznoj količini novca koja je odneta, u kojoj valuti, kako je izvedena pljačka i ko su počinioci.\nSamoopredeljenje i DSK počeli razgovore o novoj vladi\nSastanak predstavnika Samoopredeljenja i Demokratskog saveza Kosova (DSK) počeo je u prostorijama Skupštine Kosova, prenosi Koha.\nSamoopredeljenje: Sporazum o koaliciji sa DSK u ponedeljak\nKosovski pokret Samoopredeljenje saopštio je da bi u ponedeljak trebalo da postigne koalicioni sporazum o formiranju vlade s Demokratskim savezom Kosova (DSK) jer imaju potrebnu većinu u kosovskom parlamentu, preneo je Kossev.\nKP: Nestao Srbin iz Srbovca\nTokom jučerašnjeg dana, Kosovskoj policiji prijavljen je nestanak jednog lica u selu Srbovac, u opštini Zvečan.\n„Dogovor!?“: Srbi odlaze, odgovornost je na vlastima\nPo najnovijoj anketi koju su zajedno sproveli NVO Aktiv i RTV Kim, više od polovine ispitanika je kazalo da sebe ne vidi na Kosovu u narednih nekoliko godina i da bi odavde otišli čim im se za to ukaže prilika. Goran Avramović, glavni i odgovorni urednik RTV Kim kaže da je potreba za gradom jedan od razloga što Srbi odlaze. Darko Dimitrijević iz Radio Goraždevca i Miodrag Milićević iz Aktiva smatraju da je najveća odgovornost što Srbi odlaze sa Kosova na predstavnicima vlasti.\nSL: Svi mandati namenjeni Srbima u sigurnim rukama\nNakon što je Centralna izbora komisija u Prištini objavila konačne rezultate vanrednih parlamentarnih izbora održanih 6. oktobra, oglasila se Srpska lista koja kaže “da su svi mandati namenjeni Srbima u sigurnim rukama srpskog naroda”.\nTači: Poslaćemo dodatne trupe BSK-a u Drač i Tumane\nPredsednik Kosova Hašim Tači rekao je jutros da će Kosovo poslati dodatne trupe BSK-a kao podršku albanskim vlastima u saniranju posledica zemljotresa.\nDanas se ponovo sastaju Samoopredeljenje i DSK\nPredstavnici Samoopredeljenja i Demokratskog saveza Kosova sastaće se danas u 16 časova u prostorijama Skupštine Kosova kako bi ponovo razgovarali o postizanju koalicije za formiranje Vlade, a nakon što je juče popodne Centralna izborna komisija verifikovala rezultate izbora održanih 6. oktobra.\nU roku od 30 dana sednica Skupštine, pa glasanje za premijera\nNakon što su juče potvrđeni konačni rezultati prevremenih parlamentarnih izbora na Kosovu od 6. oktobra, počinje proces konstituisanja Skupštine Kosova i formiranje Vlade Kosova.\nOpština Gračanica počela sa legalizacijom objekata\nNa osnovu usvajanja novog Zakona o tretiranju građevina bez dozvole i nakon stupanja na snagu administrativnih uputstava Opština Gračanica je počela sa legalizacijom objekata.\nSamoopredeljenje i DSK usaglasili programe\nRazgovarali Kurti i Mustafa, još uvek nema konačnog sporazuma\nLideri Pokreta Samoopredeljenje i Demokratskog saveza Kosova (DSK), Aljbin Kurti i Isa Mustafa, poručili su nakon sastanka u zgradi Skupštine Kosova, da su razgovarali o harmonizaciji programa dveju stranaka i najavaili za danas još jedan susret.\nZahtev za članstvo Kosova u Evropskoj grupi poštanskih regulatora (ERGP) skinut je sa dnevnog reda skupa te evropske organizacije, saznaje RTS.\nNovi šef Euleksa Lars-Gunar Vigemark\nZa novog šefa Euleksa, imenovan je Šveđanin, Lars-Gunar Vigemark, javlja B92.\nMinistar spoljnih poslova Srbije Ivica Dačić izjavio je na otvaranju izložbe "Lov - običaji i verovanja naroda zapadne Afrike" da dve trećine zemalja Afrike ne priznaje nezavisnost Kosova.\nPrinc Filip Karađorđević pridružio se mnogobrojnim javnim ličnostima koje se protive izgradnji mini hidrocentrala.\nU Albaniji se još traga za preživelima\nNovi zemljotres jačine 3,4 jedinice Rihtera potresao je Albaniju jutros u 6.50. Epicentar je bio na 33 kilometra od Tirane, na dubini od samo dva kilometra. Sinoć u 23 sata još jači potres - 4,5 jedinica Rihtera. Prema poslednjim podacima u razornom zemljotresu koji je u utorak pogodio Albaniju život je izgubilo 46 ljudi. Istovremeno, nastavlja se grozničava potraga za preživelima pod ruševinama.\nCIK zvanično obavestio Tačija o rezultatima izbora\nPortparol Centralne izborne komisije Valjmir Eljezi izjavio je da je danas predsedniku Kosova Hašimu Tačiju poslato obaveštenje o rezultatima vanrednih parlamentarnih izbora, koji su održani 6. oktobra, piše Ljajmi.\nTaksisti protestuju, iz opštine poručuju „tržište otvoreno za sve“\nFirma za prevoz putnika „Šoferi im“ uprkos suspenziji dozvole za rad od strane Opštine Gračanica prošlog meseca, nastavlja sa obavljenjem svojih usluga po pozivu građana. Dve taksi službe iz Gračanice „Maksi“ i „Tina“ su na današnjem protestu upozorile da na taj način pomenuta firma krši zakon o drumskom saobraćaju.\n“ZSO obaveza Prištne”\n"Gospođa Vjosa Osmani treba da zna da je formiranje Zajednice srpskih opština sa suštinskim ovlašćenjima nedvosmislena obaveza Prištine, čiji je garant sprovođenja Evropska unija", saopštio je Marko Đurić, reagujući na izjavu potpredsednice DSK.\n"DSK neće podržati neke projekte odlazeće vlade, sporazum o novoj moguć pre ponedeljka"\nPotpredsednica Demokatskog saveza Kosova (DSK) i kandidatkinja za premijera Vjosa Osmani izjavila je da DSK neće podržati izgradnju autoputa "Dukađini" i termoelektrane "Novo Kosovo". Ona je rekla da bi sporazum o novoj vladi mogao da bude postignut i pre ponedeljka.\nFederika Mogerini, bivša viska predstavnica Evropske unije za spoljnu politiku i bezbednost, predala je danas dužnost Špancu, Žozepu Borelu.\nUskoro nova vlada?\nLideri Pokreta Samoopredeljenje Aljbin Kurti i Demokratskog saveza Kosova Isa Mustafa trebalo bi danas da se sastanu kako bi okončali pregovore o postizanju vladajuće koalicije.\nMustafa i Kurti: Koalicioni sporazum potpisujemo u ponedeljak\nKoalicioni sporazum između Samoopredeljenja i Demokratskog saveza Kosova biće potpisan u ponedeljak 2. decembra. Nakon današnjeg sastanka predsednika Samoopredeljenja Aljbina Kurtija i Ise Mustafe iz DSK, saopšteno je da su u potpunosti uskladili program buduće kosovske vlade.\nU Gnjilanu zaplenjena roba iz Srbije\nKosovska policija saopštila je danas da je u Gnjilanu zaplenila robu za koju se sumnja da je krijumčarena iz Srbije.\nNačelnica Centra za neuroonkologiju KBC Srbije prof. dr Danica Grujičić izjavila je danas u Kosovskoj Mitrovici da se javljaju tumori kod dece koji su ranije bili rezervisani samo za starije osobe, da se tumori ponašaju potpuno neočekivano i da je sve veći broj dece koja oboleva.\nZavršeno iskopavanje u Prištini, nisu pronađeni posmrtni ostaci\nZavršeno je iskopavanje sumnjive "masovne grobnice" u okviru kampusa Univerziteta Priština u centru grada, a Kuštrim Gara iz Komiteta za nestale osobe potvrdio je za kosovski servis Radija Slobodna Evropa, da tokom tri dana iskopavanja nisu pronađeni posmrtni ostaci žrtava rata na Kosovu.


Najbolji na svetu bodri Zvezdu protiv PSŽ-a! - Sportske.net\nŠampion Srbije pokušaće da priredi novo iznenađenje u Ligi šampiona i izbori proleće u Evropi, a podršku sa tribina pružaće mu i najbolji teniser sveta.\nSL - Zvezdina haubica igrač kolaPolusezona iz snova, da li je ovo najava da Ben odlazi na zimu?Hoće li Borjan biti spreman za Pari Sen Žermen? Stigle prve informacije!Biće "mačka" dobro, a ako ne bude? (TVITOVI)Milojević zadovoljan, jedna stvar ga posebno raduje\nNajave da bi najbolji teniser sveta Novak Đoković mogao da uživo podrži Crvenu zvezdu na poslednje dve utakmice u Ligi šampiona nisu se obistinile.\nSrpski teniser nije bio u Napulju, ali je zato najavio dolazak na stadion "Rajko Mitić" 11. decembra. Da Novak planira da uživo prati duel Crvene zvezde i Pari Sen Žermena potvrđuje i odgovor koji smo dobili iz njegovog tima, a u kojem se navodi da "postiji realna mogućnost" za tako nešto.\nNajbolji teniser sveta veliki je navijač Crvene zvezde, a pored aktuelnog šampiona Srbije podržava fudbalske timove Monaka i Milana.\nUtakmica Crvena zvezda - Pari Sen Žermen zakazana je za 11. decembar od 21 čas, a imaće veliki značaj za oba tima jer domaćin juri plasman u eliminacionu fazu Lige Evrope, a gost mesto u osmini finala Lige šampiona.\nNovak Đoković je u jesenjem delu sezone već dolazio na "Marakanu", ali je Zvezdu bodrio u prvenstvenom susretu sa Radnikom iz Surdulice.


FAŠIZAM / Nakon protesta, Ranka Mišić završila u bolnici!\nPredsjednica Saveza sindikata Republike Srpske Ranka Mišić primljena je u ponedjeljak uvečer, iza 22 sata, u ambulantu hitne pomoći Doma zdravlja Banjaluka, zbog povišenog krvnog tlaka, te jakih bolova u predjelu glave i kičmenog stuba.\nMišićeva je upućena na kontrolne preglede u Univerzitetsko-klinički centar gdje će joj biti urađen CT snimak glave i kontrolni pregled kičme. Naime, ona je jesenas operirala dva pršljena na Klinici za neurologiju UKC RS.\nPredsjednica Sindikata je tijekom protesta protiv donošenja novog zakona o radu, održanih ispred Narodne skupštine, bila srušena na tlo prililikom pokušaja proboja policijskog kordona, kada je primila i udarac u glavu.\nTakođer, Mišićeva je grubo fizički maltretirana od strane osiguranja u Narodnoj skupštini, koje ju je u pokušaju nasilnog izbacivanja iz skupštinske dvorane vuklo po podu.\nU međuvremenu iz Saveza sindikata Republike Srpske su najavili da će se u utorak oglasiti o daljnjim koracima.